Kalanović:Za NIP u 2011. samo 7,2 milijarde dinara\nMinistarstvo za Nacionalni investicioni plan dobiće direktno iz državnog budžeta 7,2 milijarde dinara za 2011. godinu, što je više nego dvostruko smanjenje u odnosu na sumu koja je je bila predviđena za ovu godinu, izjavila je danas ministarka Verica Kalanović.\nIstičući da nije zadovoljna predloženim budžetom za NIP, ona je objasnila da je to ministarstvo za ovu godinu dobilo oko 15,5 milijardi dinara i da se na osnovu toga može videti da Srbija još nije sazrela za ozbiljna ulaganja u infrastrukturu i da je i dalje "vezana za socijalno preživljavanje".\nZbog toga je Ministarstvo za NIP prinuđeno da zamrzne Program razvoja infrastrukture u 40 najsiromašnijih opština u zemlji, kojih ima najviše u južnoj i istočnoj Srbiji, rekla je ona novinarima.\nMinistarstvu je, prema njenim rečima, potrebno oko 2,5 milijarde dinara za ugovore čija se realizacija proteže u 2010. i 2011. godini, ističući da su za to potpisani ugovori sa izvodjačima i da NIP iza sebe neće imati dugove.\nJoš 600 miliona dinara predvidjeno je za realizaciju projekata iz IPA fondova za 2008. i 2010. godinu, rekla je Kalanovićeva.\nOna je kazala da je po zakonu potrebna još minimum jedna milijarda za projekte u Vojvodini, kao i da je sa Kinezima započet projekata izgradnje mosta u Beogradu od Zemuna do Borče, čija je vrednost 170 miliona evra.\nNIP treba, prema njenim rečima, da obezbedi 15 odsto što je 22,5 miliona evra u naredne tri godina i kada se doda nadzor od oko pet odsto, za taj projekat je potrebno izdvojiti 1,3 milijarde dinara.\nKalanovićeva je rekla da Srbija ima obavezu prema Fijatu da Kragujevac i Batočinu veže sa industrijskom zonom Korman polje i da je za to potrebna minimum jedna milijarda dinara.\nNajmanje 300 miliona dinara će otići za pomoć područjima koja su ugrožena elementarnim nepogodama - za Loznicu, Ljuboviju, Bajinu Baštu, Osečinu, Priboj, Prijepolje, Trgovište, Sokobanju, Aleksinac i Zaječar, dodala je ministarka.\n"To je ukupno 6,7 milijardi dinara i ostaje nam svega oko 500 miliona dinara sa kojima treba da obezbedimo izgradnju regionalnih saobraćajnica i podršsku infrastrukturi u 101 opštini u centralnoj Srbiji i Beogradu", naglasila je ona.\nOna je dodala da će biti velika šteta ako se novac od planirane prodaje "Telekoma" ne bude iskoristio za infrastrukturne projekte, kao na primer izgradnju autoputa Pojate - Preljina, koji je veoma važan za centralnu Srbiju.\nNEMAČKA SKREĆE ULEVO Šta to znači za ekonomiju koja nam je jedan od najvećih trgovinskih partnera\nNemačke socijaldemokrate (SPD) tesno su pobedile na nedeljnim nacionalnim izborima, pokazali su prognozirani rezultati. Oni su osvojili "jasan mandat" da vode vladu prvi put od 2005. godine i da okončaju 16 godina vladavine konzervativaca pod vođstvom Angele Merkel.\nHOĆE LI MAĐARI I DALJE "MALTRETIRATI" PUTNIKE NA GRANICI Srbija pravi još 5 traka na Horgošu, ali poučeni iskustvom, građani su i dalje sumnjičavi\nIako je Ministarstvo građevinarstva, saobraćaja i infrastrukture, raspisalo tender za rekonstrukciju i dogradnju graničnog prelaza Horgoš, to još uvek nije dovoljna garancija da će se gužve smanjiti ukoliko i naši susedi Mađari ne preduzmu slične korake ili bar ne pojačaju svoje kadrovske kapacitete.\nPoljski Merkury Market dovršava preuzimanje 16 trgovačkih centara Emecete (Emmezeta) u Hrvatskoj i Srbiji od LCN Capital Partners-a.\nPRESUŠILE BENZINSKE PUMPE U BRITANIJI Građani manično kupuju gorivo, redovi kilometarski, možda se umeša i vojska\nBenzinske stanice širom Velike Britanije ostaju bez goriva, a pojedine velike industrijske grupacije u engleskim gradovima javljaju da je 50 do 90 posto pumpi "presušilo", saopštilo je danas Udruženje trgovaca motornim gorivima.\nSamo nekoliko dana nakon što je sa tržišta digitalnih dobara zbrisano 150 milijardi dolara, tržište kriptovaluta je značajno povratilo izghubljeno. U poslednjih 24 sata tržišna kapitalizacija kriptovlauta je uvećana za 5,2 odsto.\nHOĆE LI NAM GORIVO PONOVO POSKUPETI? Cena nafte nezadrživo raste, 80 dolara za barel posledica straha od nestašica\nCene nafte nastavile su danas rast peti dan zaredom, pri čemu se severnomorska nafta Brent približava nivou od 80 dolara za barel zbog zabrinutosti u pogledu snabdevanja, s obzirom na povećanje tražnje u svetu kako pandemija jenjava.\nŠta to uvode SLOVENCI PRVI NA SVETU što ih stavlja na kartu najnaprednijih digitalnih zemalja\nTehnološki park Ljubljana, Ministarstvo ekonomskog razvoja i tehnologije i Javna agencija SPIRIT Slovenija jačaju svoju ulogu u predstavljanju Slovenije na EXPO DUBAI 2020 uvođenjem nezamenljivih tokena (NFT).\nOPADA SIGURNOST PREHRAMBENIH SISTEMA! Trećina globalne proizvodnje hrane zavisi od sve ugroženijih reka\nSvetska organizacija za zaštitu prirode (WWF) objavila je analizu "Rivers of Food" koja otkriva da jedna trećina globalne proizvodnje hrane zavisi od sve ugroženijih svetskih reka čime se narušava sigurnost hrane i sposobnost ljudi da održivo nahrane 10 milijardi ljudi do 2050. godine.\nAUD 73.05 din\nCHF 108.30 din\nGBP 137.13 din\nUSD 100.27 din\nDve Makedonke dobile potvrdu o vakcinaciji u Vranju, ali POBEGLE pre nego što su primile dozu


“TIHI UBICA” I DALJE OKO NAS: Dioksini i furani nakon požara u Vinči ostali u zemlji – Kruševac PRESS\n“TIHI UBICA” I DALJE OKO NAS: Dioksini i furani nakon požara u Vinči ostali u zemlji\nAutor Redakcija\t Poslednje ažuriranje 20.09.2021.\nNedavni požari na teritoriji Beograda – na deponiji u Vinči i u Bloku 70 uzrokovali su ispuštanje\nizuzetno opasnih kancerogenih materija – dioksina i furana.\nProblem koji se javlja kada su dioksini i furani u pitanju je što se njihova štetnost po okolinu i ljude ne završava sa nestankom iz vazduha. Ove supstance iz vazduha završile su u zemlji i vodi, odakle ponovo možemo da dođemo u kontakt sa njima i da tako prouzrokuju zdravstvene probleme!\nDioksini i furani deo su liste zagađivača, a nadležni moraju strogo da prate njihove emisije, kao i da uklone povišene koncentracije s obzirom na posledice koje imaju po zdravlje. Međutim, u Beogradu ne postoji tehnologija koja meri koncentraciju dioksina i furana što posredno znači da šteta ne može da bude adekvatno sanirana. U ovim situacijama, nepostojanje proverenih informacija o tome šta se nalazi u vazduhu, odnosno šta udišemo, izaziva dodatnu zabrinutost svih građana.\nPored kancerogenih materija kao što su dioksini i furani koji se pojavljuju tokom požara i sagorevanja plastike, u toku svake grejne sezone, građani su izloženi opasnim zagađivačima takozvanim PM2.5 i PM 10 česticama koje su direktna posledica spaljivanja uglja i drveta.\nZagađenje koje se pojavljuje tokom zime u mnogim lokalnim zajednicama u Srbiji dovodi do kardio-vaskularnih bolesti, ali i bolesti disajnih puteva. Ovi zagađivači se smatraju „tihim ubicom“, jer se njihova štetnost po zdravlje ispoljava nakon dužeg vremena izlaganju i odražava se na skraćivanje životnog veka. Sa druge strane, dioksini i furani mogu imati akutan efekat i vrlo brzo izazvati posledice po zdravlje.\nIako su požari trenutno sanirani, približava nam se nova grejna sezona sa kojom očekujemo da brojevi na aplikacijama za prikazivanje kvaliteta vazduha značajno porastu, a trenutno zelena boja pređe u crvenu i ljubičastu. Zvanični podaci za 2019. godinu pokazali su da je na mernoj stanici na Novom Beogradu zabeleženo najviše dana sa prekomernim zagađenjem – čak 169.\nAli ni gradovi kao što su Užice, Valjevo ili Smederevo, ne zaostaju za ovim brojem. Dok očekujemo zvanični izveštaj o kvalitetu vazduha Agencije za zaštitu životne sredine za 2020. godinu, oslanjamo se na podatke prve građanske mreže za merenje kvaliteta vazduha u Srbiji, pokrenute od strane Beogradske otvorene škole. Merenja ove mreže su pokazala da je i tokom protekle grejne sezone zagađenje vazduha sitnim PM2.5 i PM10 česticama bilo prisutno u izuzetno visokim koncentracijama, i ne samo u gradovima u kojima se nalaze državne stanice za merenje kvaliteta vazduha, već i u sredinama gde zvanično merenje ne postoji. Tako je u 23 sredine, od 35 u koliko je vršeno merenje putem građanske mreže, zabeleženo prekomerno\nViše o ovoj temi biće reči na Move.Link.Engage. konferenciji koja će se održati online, 21. i 22.


Ban Ki Mun, zatražio je od Irana da se povinuje rezolucijama SB UN\nNa konferenciji za novinare uoči početka 62. zasijedanja Generalne skupštine UN, prvi čovjek svjetske organizacije kazao je da je pitanje iranskog nukleranog programa visoko na listi prioriteta UN.\nU nedjelju je francuski šef diplomatije Bernar Kušner poručio da bi da bi svijet trebalo da se spremi za rat ukoliko pregovori sa Iranom propadnu i Teheran se domogne nuklearnog arsenala. Kina i Rusija su potom otvoreno izrazile zabrinutost u vezi sa mogućom upotrebom sile.\nGeneralni sekretar UN, Ban Ki Mun, rekao je novinarima da bi sve sporove u vezi sa iranskim nukleranom programom trebalo rješavati dijalogom i miroljubivo.\n"Ohrabrio bih Iran da u potpunosti sarađuje sa Međunarodnom agencijom za atomsku energiju i da primjenjuje plan koji je dogovoren sa Agencijom. Iskreno se nadam da će taj dogovor doprinijeti okončanju ovog spora. U suštini – Iran bi morao u potpunosti poštuje relevantne rezolucije Savjeta bezbjednosti."\nJedan broj država traži da se sankcije Iranu pooštre, ali Ban ističe da o tome treba da odluči Savjet bezbjednosti. Naredne sedmice svjetski lideri će u sjedištu UN prisustvovati zasijedanju Generalne skupštine. Prije toga, planirano je nekoliko susreta na najvišem nivou – uključujući i onaj u subotu na kome će se raspravljati o Iraku.\nKopredsjedavajući tim sastankom su Irački premijer Maliki i generalni sekretar UN koji kaže da će najviše riječi biti o jačanju i širenju uloge UN u Iraku, ali i o obavezama koje bi prema međunarodnoj zajednici trebalo da ispuni vlada u Bagdadu. Ban kaže da ga brine i humanitarna situacija u Iraku.\n"Veoma smo zabrinuti zbog humanitarne situacije, posebno u vezi sa iračkim izbjeglicama. Sirija i Jordan se suočavaju sa ogromnim problemima smještaja, imajući u vidu da se radi o 15.000 izbjeglih nedjeljno. To je ogroman broj izbjeglica."\nAgencija UN za pomoć prethodno je iz svog sjedišta u Ženevi uputila apel da se prikupi 85 miliona dolara neophodnih za liječenje dva miliona Iračana koji su izbjegli u susjedne države.\nUoči početka rasprave u generalnoj skupštini trebalo bi da se održi sastanak mešunarodnog kvarteta za Bliski istok na visokom nivou na kome će se razgovarati o okončanju izraelsko-palestinskog konflikta, a predviđeni su i posebni razgovori o situaciji u Avganistanu.


Kad se ovo desi, virus više neće moći da opstane! Stručnjaci kažu: Ovo bi trebalo da bude definitivni kraj epidemije! – Balkan Life Today\nKad se ovo desi, virus više neće moći da opstane! Stručnjaci kažu: Ovo bi trebalo da bude definitivni kraj epidemije!\nSasvim je logično da tokom ove novo nastale pandemije veliki broj stručnjaka radi na tome da sazna što više informacija o ovom virusu, te je tako jedan istraživački tim iz Merilenda u Americi savjetovao svim onim stručnjacima kada budu radili svoja istraživanja da obavezno u obzir uzimaju i vremenske prilike koje se mijenjaju iz dana u dan.\nTim je, posmatrajući šta se dešava u trenutno najvećim žarištima na svijetu primjetio da je najviše preminulih bilo u onim državama koje su smještene u uskom dijelu sjeverne hemisfere, a tu su i Kina, i Italija, kao i Iran, Južna Koreja, Španija, a na kraju i Amerika.\nNa osnovu svih saznanja stručnjaci vjeruju da virusu pogoduju posebni vremenski uslovi, to jeste temperature koje se kreću od 5 do 11 stepeni celzijusa. Sa ovim tvrdnjama se složio i tim iz Velike Britanije, koji je ustanovio da korona virusu najviše odgovara temperatura zraka od nekih 8 stepeni celzijusa, a da sa povećanjem temperature zraka virus lagano gubi svoju snagu te tako polako nestaje.\nPo njima je zbog toga, desilo se to da je najveće žarište na sjeveru Italije, gdje temperature u ovo doba godine variraju između 6 i 9 stepeni celzijusa.\nDo mjeseca marta je u Južnoj Koreji bilo nekoliko stotina novo zaraženih osoba, ali kada su u martu porasle temperature i broj zaraženih je opao, tako da ako je suditi po ovim istraživanjima, korona virus bi trebao da počne da slabi sa povećanjem temperatura zraka, a kineski stručnjaci koji su najduže i radili na ovim istraživanjima, imaju slične rezultate.


Gradilišta u Srbiji dobijaju "ličnu kartu" - GRENEF\nU svrhu kontrole građevisnkih radova ovog petka pušten je u rad softver koji koordiniše rad gradilišta u Beogradu. Naime, sve lokacije gde se izvode građevinski radovi, ubuduće, imaće svojevrsne „lične karte“.\nKako je rekao gradonačelnik Beograda prof. dr Zoran Radojičić, radi se o tome da kroz koordinaciju ličnih karata gradilišta lokalna samouprava može da sinhronizuje radove u određenim delovima grada i da na taj način omogući da grad funkcioniše na bolji način.\n„Prosto rečeno, ako u jednom delu grada radimo ulicu, da ne radimo istovremeno i neke druge, koja bi onemogućila ljudima da stižu do tih delova grada. S druge strane, takođe je važno da planiranjem rekonstrucije određenog dela grada ili ulice, uradimo u tom trenutku sve, a ne da završimo, pa da se posle ispostavi da ponovo treba da kopamo ili dorađujemo nešto što je rađeno. Na ovaj način će se mogućnost takvih događanja svesti na mnimum“, kazao je Radojičić.\nLične karte gradilišta su unete u server i trenutno su u test fazi.


Produžen pritvor Veseljiju, Seljimiju i Krasnićiju - Kosovo Online\n6. Jul 2021. • 22:32\nHaški sud za zločine OVK je za još dva meseca produžio pritvor bivšim članovima Glavnog štaba OVK Kadriju Veseljiju, Redžepu Seljimiju i Jakupu Krasnićiju, optuženim za zločine na Kosovu i u Albaniji, 1998-99., prenosi N1.\nOdlukama objavljenim na internet stranici suda, sudija za prethodni postupak Nikola Giju odbio je njihov zahtev da budu pušteni iz sudskog pritvora u Ševeningenu, gde su od novembra prošle godine.\nOdluku o zahtevu za ukidanje pritvora prvooptuženog, bivšeg zapovednika OVK Hašima Tačija, sudija Giju će doneti naknadno, zato što je Tači, zbog promene branioca, imao produženi rok do 30. juna da podnese taj zahtev.\nOdbijajući zahteve Veseljija, Seljimija i Krasnićija, sudija Giju je konstatovao da, suprotno njihovim tvrdnjama, još postoje svi razlozi za produženje pritvora.\nSudija je utvrdio da postoji razumna sumnja da su oni počinili zločine za koje su optuženi.\nPo odluci sudije Gijua, prisutan je i rizik da bi – ukoliko bi bili pušteni iz pritvora, optuženi pokušali da pobegnu, da opstruišu rad suda i utiču na svedoke ili da ponovo počine krivično delo.\nSudija je u obzir uzeo i da na Kosovu vlada „istrajna klima zastrašivanja svedoka i mešanja u krivične postupke protiv bivših pripadnika OVK“.\nKao primer, sudija Giju je naveo izjavu sadašnjeg lidera Udruženja boraca OVK Fatona Klinjakua od 4. juna da će objaviti poverljive dokumente suda za zločine OVK ukoliko dođe do njih.\nPredsednika i potpredsednika tog udruženja, Hisnija Gucatija i Nasima Haradinaja sud za zločine OVK je optužio za ometanje pravde i zastrašivanje svedoka jer su septembra prošle godine neovlašćeno objavili veliki broj poverljivih sudskih dokumenata.\nGucati i Haradinaj od tada čekaju na suđenje u pritvoru Ševeningenu. Nedavno je sud odbio njihov zahtev za ukidanje pritvora.\nPo pravilima suda, optuženi imaju pravo da na svaka dva meseca od sudije traže da preispita opravdanost pritvora.\nOptužnica Tačija (52), Veseljija (53), Seljimija (49) i Krasnićija (69) tereti za zlodela u 42 nelegalna pritvora OVK na Kosovu i u Albaniji nad najmanje 407 pritvorenika, od kojih je najmanje 98 ubijeno, od marta 1998. do septembra 1999.\nTači, Veselji, Seljimi i Krasnići optuženi su u 10 tačaka za progon na političkoj i etničkoj osnovi, zatvaranje, nezakonito hapšenje i pritvaranje, druge nehumane postupke, okrutno postupanje, mučenje (dve tačke) i ubistva (dve tačke).\nPo optužnici, Tači, Veselji, Seljimi i Krasnići su učestvovali u udruženom zločinačkom poduhvatu zajedno s brojnim drugim oficirima i pripadnicima OVK, te članovima privremene vlade, od kojih su u optužnici imenovani: Azem Sulja, Ljah Brahimaj, Fatmir Ljimaj, Sujelman Seljimi, Rustem Mustafa, Šukri Buja, Ljatif Gaši i Sabit Geci.\nČetvorica optuženih uhapšeni su na Kosovu 4. i 5. novembra prošle godine.\nKadri Veselji Hašim Tači Jakup Krasnići Redžep Seljimi\nOdbrana ponovo zatražila da se Veselji brani sa slobode\nOdbrana Kadrija Veseljija još jednom je zatražila od pretpretresnog sudije da privremeno pusti na slobodu bivšeg predsednika Skupštine Kosova.\nKurti neće tražiti garancije za bivše vođe OVK


Stavovi građana Srbije prema Evropskoj uniji - Centar za evropske politike Stavovi građana Srbije prema Evropskoj uniji - Centar za evropske politike\nStavovi građana Srbije prema Evropskoj uniji\nRazotkrivanje motivacija iza da, ne, i možda\nSvrha ovog CEP sižea je da otkrije motivacione faktore koji utiču na nivo podrške članstva u EU u Srbiji primenom multivarijacione regresije. Pored toga, u okviru ovog sižea se razvija i niz preporuka za izradu komunikacione strategije i drugih inicijativa koje bi bile usmerene ka jačanju podrške građana za članstvo u EU.\nIako i lično finansijsko stanje i nacionalna ekonomija imaju snažan uticaj na građane kada je u pitanju podrška članstvu u EU, u Srbiji nacionalna ekonomija ima prednost. Dodatno, što liberalnije vrednosti osoba poseduje – otvorenija je za promene, manje religiozna i lakše prihvata druge – tolerantna je, verovatnije je da će podržati članstvo Srbije u EU. Uprkos činjenici da ovaj i drugi pokretači imaju umeren značaj, istraživanje CEP-a je pokazalo da građani prioritizuju stanje nacionalne ekonomije u odnosu na sve drugo. Anketa je zasnovana na uzorku od 1202 učesnika iz Srbije (bez Kosova*), putem CATI (telefonska anketa). Uzorak je bio nasumičan, stratifikovan na proporcionalan način u zavisnosti od veličine regiona, opštine, i tipa naselja u okviru opštine.\nCEP sižei EU Europe&Us Evropska unija Istraživanje javnog mnjenja MEI Ministarsvo za evropske integracije


Konačno stabilne cene nekretnina u Srbiji – Akropola Nekretnine\nObjavio Akropola Objavljeno Nekretnine On jul 13, 2015\nPredsednik UO Klastera nekretnina Nenad Djordjević je rekao Tanjugu da je do velikog pada cena došlo zato što je država, s početka ekonomske krize 2008. u SAD, u strahu od ‘mehura’ na tržištu nekretnina pravila u javnosti kampanju da će cene nekretnina padati, što je uplašilo investitore u nekretnine i stanovništvo.\nDjordjević podseća da je pre toga zabeležen rast cena nekretnina u Srbiji, pošto su od 2004. do 2006. bila povećana novčana sredstva stanovništva i privrede, pa je uz liberalnu poslovnu politiku banaka tržište stambenih kredita doživelo ekspanziju.\n“Cene su sada stabilne već duži period, ipak ova godina je počela – ni dobro ni loše. Trend iz 2014. se nastavlja, u januaru ove godine je zabeležen značajan rast devizne štednje u bankama, što je jedan od uzoroka pada prometa nekretnina”, rekao je on.\nPrema njegovim rečima, u periodu od 2008. do 2010. je svake godine devizna štednja rasla izmedju 600 i 700 miliona evra.\n“Taj trend je u januaru 2015, iz za sada nepoznatih razloga, bio poprilično jak. Smatram da bi tražnja na tržištu nekretnina bila povećana kada bi Narodna banka Srbije naterala naše banke da snize kamatne stope na deviznu štednju”, rekao je Djordjević.\nVeoma je značano, ističe on, to što su cene sada stabilne, jer niko neće da ulaže u nešto zašta očekuje da će da pojeftini.\nDjordjević navodi da je na štednji gradjana skoro 10 milijardi evra i da bi bar polovina tog iznosa mogla da ode na kupovinu nekretnina.\nOn očekuje veći rast prometa nekretnina u narednom periodu, kao i da će biti samo manjih oscilacija u cenama.\nMenažer prodaje u kompaniji Menadžer Milan Simonović je, takodje, rekao Tanjugu da su sada stabilne cene nekretnina i da ima samo manjih odstupanja za pojedine lokacije.\n“Sada je povoljan trenutak za sve koji žele da kupe nekretninu, jer su cene ušle u realan okvir”, poručio je Simonović dodajući da je 2014. bila stabilizaciona godina, pošto su prodavci shvatili da moraju da koriguju cene.\nOn je kazao da su cene od 2008. na nekim lokacijama pale i za više od 30 odsto, kao i da je to bilo najizraženije na perifernim gradskim lokacijama.\nI sada, kaže on, postoje mnogi prodavci koji traže nerealno visoke cene imajući u vidu to koliko su njihove nekretnine vredele 2008. godine.\n“Tada je bio bum kredita, pa su se mnogi opekli i sada ne mogu da otplaćuju kredite, a kada hoće da prodaju mogu da dobiju dosta manje”, rekao je on.\nDirektor agencije Legat Nedeljko Malinović je rekao Tanjugu da su se cene stabilizovane i da je prodaja ove godine bolje počela nego u 2014.\n“Ima mnogo više poziva nego ranijih godina, ali ne baš u toj meri da bi mogli da kažemo da je to krenulo, ali nadamo se da će krenuti ukoliko neki novac udje u Srbiju”, kazao je Malinović.\nNajviše se traže mali stanovi, jer ljudi uglavnom imaju do 50.000 evra, dok je za skuplje stanove dosta teže naći kupce.\nMalinović očekuje da će u narednih pet godina cene rasti, s obzirom na to da će u zemlji biti realizovan veliki broj projekata, a naročito u Beogradu.\nCall Now Button\t Boje za vitalnost i raspoloženje


Sencor SSG 3500WH seckalica cena, cene Srbija, prodaja Beograd Novi Sad Niš\nSencor SSG 3500WH seckalica cene\nSencor SSG3500WH prva 150... specifikacija\nTrenutno nemamo slike za Sencor SSG 3500WH\ncena od 5.501,00 din\nEPonuda nije internet prodavnica već Vam omogućava da brzo i lako nađete Sencor SSG 3500WH seckalica po najjeftinijoj ceni. Naš cilj je da kupci budu što bolje informisani o ponudi Sencor seckalica SSG 3500WH na tržištu Srbije. Vrlo lako nalazite željeni proizvod za kategoriju Seckalice cene, ne morate da lutate od sajta do sajta za Sencor Seckalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sencor SSG 3500WH seckalica sa PRODAVCEM. EPonuda ne može da garantuje potpunu tačnost specifikacije i slika za Sencor SSG 3500WH seckalica. Pre kupovine, podatke za Sencor seckalica SSG 3500WH proverite na sajtu PROIZVOĐAČA.


0\tMay 28, 2021 6:08 pm\nČikago ulazi u treću fazu otvaranja početkom juna\nEvo zbog čega je važno da se prijavite za popis stanovništva u SAD\nPutnici iz tri države više nisu na listi za dvonedeljni karantin\nBela kuća je predstavila predlog budžeta u iznosu od šest hiljada milijardi dolara kojim je planirano povećanje potrošnje za razvoj infrastrukture, obrazovanja i borbe protiv klimatskih promena.\nAgencija Rojters izvestila je da Bela kuća smatra da je aktuelni trenutak pravo vreme za to jer su troškovi pozajmljivanja povoljni, dok bi deficit mogao biti smanjivan u kasnijem periodu.\nPredlog budžeta demokratskog predsednika Džozefa Bajdena suočen je sa snažnim protivljenjem republikanaca, koji nastoje da zaustave politiku potrošnje američke administracije, kao i planove za povećanje poreza imućnijim građanima i velikim korporacijama.\nPlan za narednu fiskalnu godinu predviđa potrošnju od šest hiljada milijardi i prihode od 4,17 hiljada milijardi dolara – što je, kada je o izdacima reč, povećanje od 36,6% u odnosu na 2019.\nDeficit bi iznosio 1,84 hiljada milijardi dolara, manji u odnosu na poslednje dve godine usled pandemije Kovida 19, ali veći u odnosu na 984 milijarde dolara iz 2019.\nZvaničnici Bele kuće ukazali su da je četiri hiljade milijardi dolara predloženog budžeta namenjeno rešavanju, kako je navedeno istorijskog problema nejednakosti, klimatskih promena, kao i omogućavanju potpuno besplatnog obrazovanja u narednih petnaest godina – dok bi veća poreska izdvajanja počela da se umanjuju na deficitima posle 2030. godine.\nAdministracija smatra da bi povećana ulaganja podstakla ekonomski rast u Sjedinjenim Državama. Trenutna, konzervativinije orijentisana prognoza Bele kuće, predviđa rast Bruto domaćeg proizvoda od 2 procenta 2031. godine, u poređenju sa procenama Federalnih rezervi koje iznose 1,8 odsto.\nPotrebni Vozači za Straight Kamione (OTR) 0\nČikago će od 3. januara zahtevati dokaz o vakcinaciji u restoranima, barovima, teretanama 0\nPotrebni radnici na građevini 0


Đukanović u UN upozorio na obnovljenu opasnost destabilizacije Zapadnog Balkana - Politika - Dnevni list Danas\nPočetna » Vesti » Politika » Đukanović u UN upozorio na obnovljenu opasnost destabilizacije Zapadnog Balkana\nĐukanović u UN upozorio na obnovljenu opasnost destabilizacije Zapadnog Balkana\nPresednik Crne Gore Milo Đukanović upozorio je u obraćanju Generalnoj skupštini UN na obnovljenu opasnost destabilizacije Zapadnog Balkana i sužavanje horizonta njegove evropske perspektive.\nĐukanović je u govoru podsetio da je Crna Gora ove godine proslavila 15 godina od obnavljanja nezavisnosti dodajući da taj put nikada nije bio jednostavan,“posebno ne na Balkanu koji bremenit prošlošću“, preneli su crnogorski mediji.\nOn je dodao da Balkan „ni danas ne prestaje da bude mesto sučeljavanja suprostavljenih interesa, geostrateških nadmetanja, kao večiti predmet brige različitih medjunarodnih aktera, alii ne uvek i potrebne i blagovremene pažnje“.\nUkazao je da izazovi i pretnje multietničkoj demokratiji na Balkanu ni danas nisu manji.\n„Zapadni Balkan je opet poprište sukobljenih geopolitičkih interesa čija je posledica usporavanje integracije zapadnobalkanskih društava u svoje prirodno evropsko okruženje, podrivanje poverenja i kašnjenje u usvajanju evropskih vrijednosti“, reko je crnogorski predsednik.\nOn je dodao da konfuzija ne dovodi samo do zastoja i daljeg zaostajanja u razvoju ovog evropskog regiona „nego i otvara prostor za restauraciju destruktivnih teorija kako zbog zaostalosti ovaj region ne može da živi kao multietnička i multivjerska zajednica niti da obezbjedi funkcionalnost država.“\n„Takva iskonstruisana teza se posebno želi imputirati Bosni i Hercegovini, ali i drugim manjim državama regiona da bi se stvorio alibi za obnovu velikodržavnih nacionalističkih projekata koji su 90-ih godina doveli do rata na ovom prostoru sa blizu 150.000 ljudskih žrtava,” rekao je Đukanović u sinićnjem obraćanju u sedištu UN.\nPrema njegovim rečima, Crna Gora je istrajavala i gradila bolju budućnosti za sve građane, na temeljima jednakosti i bez diskriminacije.\n„Gradila je i nastavlja da gradi odnose poverenja i saradnje sa svojim susedima. Bila je, kako su to najviši zvaničnici naših domaćina govorili, oaza mira na Balkanu u ratnim devedesetim“, rekao je.\nDodajući da je Crna Gora „kao kontributor regionalne bezbednosti postala članica NATO i lider u procesu evropskih integracija“ Đukanović je istakao da „danas, uprkos brojnim izazovima, Crna Gora ostaje odlučna da brani građansku, inkluzivnu, multietničku i evropsku demokratiju i da bude dokaz da je multietnička demokratija na Balkanu moguća i da je jedini garant prosperiteta“.\nPoručio je da će Crna Gora ostati odana takvom opredeljenju i snažno predana vrednostima multilateralizma, prijateljskoj i otvorenoj saradnji, daljoj demokratskoj konsolidaciji i jačanju vladavine prava, što će, između ostalog, voditi i snaženju partnerstva sa Svetskom organizacijom.\nCrna GoraMilo ĐukanovićunZapadni BalkanPodgorica


Koncesije za priređivanje lutrijskih igara na sreću i posebnih igara na sreću u kazinima ubuduće će se dodjeljivati samo na osnovu sada nepreciznog Zakona o igrama na sreću jer se ta oblast predlogom izmjena koje su na javnoj raspravi, izbacuje iz krovnog Zakona o koncesijama. Nacrt zakona o izmjenama i dopunama Zakona o koncesijama pripremilo je Ministarstvo ekonomije, a biće na javnoj raspravi do 25. juna.\nIz tog Vladinog resora je objašnjeno da će to pitanje biti definisano zakonom o igrama na sreću. Međutim, u ova dva zakona sada ne piše isto o mogućnostima produženja koncesija, što je otvaralo prostor za "kreativna tumačenja" od kojih korist mogu imati privilegovani priređivači igara na sreću.\nAko bi sada igre na sreću bile izbačene iz Zakona o koncesijama, a ostala neprecizna norma u Zakonu o igrama na sreću, korist bi, u slučaju da se nađe službenik sa "kreativnim tumačenjem" zakona, mogli imati vlasnici kazina kojima ističe produženi period koncesije. Njima bi u tom slučaju produžavali postojeću koncesiju za po pet godina, odnosno ne bi tražili novu kada im istekne postojeća. Na taj način bi mogli izbjeći plaćanje jednokratne koncesione naknade od dva miliona eura koja je predviđena zakonom kada se traži nova koncesija.\nDonošenje modernog i jasnog zakona o igrama na sreću najavljuje se već deceniju, a do tada korist od rupe i "kreativnog tumačenja" imaju privilegovani priređivači na štetu državne kase.\nIZVOR: Vebsajt Marija Mirjačić, Goran Kapor, 28.05.2018.


Za stočare skoro 2,5 milijardi dinara: Ne propustite priliku da se prijavite! - Bolja Zemlja\nMinistarstvo poljoprivrede, šumarstva i vodoprivrede Republike Srbije, tokom septembra, raspisaće Drugi Javni poziv za podnošenje prijava za utvrđivanje prava na korišćenje bespovratnih sredstava u okviru Projekta za konkurentnu poljoprivredu u 2021. godini – SKAP projekat.\nPredmet Javnog poziva biće investicije i prihvatljivi troškovi koji se odnose na unapređenje konkurentnosti stočarske proizvodnje, prenosi OK Radio.\nDirektni korisnici „Projekta konkurentne poljoprivrede u Srbiji“ su fizička lica, nosioci komercijalnih porodičnih poljoprivrednih gazdinstava, zadruge, preduzetnici, mikro, mala i srednja preduzeća.\nMeđu ciljanim korisnicima fokus je na ranjive grupe u poljoprivrednom sektoru u Srbiji: žene, mladi poljoprivredni proizvođači u ugroženim područjima (nerazvijene/siromašne opštine).\nProjekat konkurentne poljoprivrede u Srbiji pruža mogućnost zainteresovanima da dobiju bespovratna sredstva u iznosu od 50% od ukupne vrednosti investicije, 40 % kreditno finansiraju iz kredita sa poslovnim bankama uz svega 10% sopstvenog učešća, za realizaciju projekata kojim će unaprediti poljoprivrednu proizvodnju gazdinstava i učestvovati u razvoju konkurentnosti poljoprivrede u Republici Srbiji.\n„Projekat konkurentne poljoprivrede u Srbiji“ je zajednička inicijativa Ministarstva poljoprivrede, šumarstva i vodoprivrede i Svetske banke i uvodi novi model finansiranja kako bi se osnažili mali i srednji poljoprivredni proizvođači i preduzeća, a unapredila poljoprivredna proizvodnja i konkurentnost.\nU 2021. godini opredeljeno je skoro 2,5 milijarde dinara za realizaciju ovog projekta.\nPrethodni tekstMinistar Nedimović: Ministarstvo će pomoći poljoprivrednicima pogođenim sušom\nSledeći tekstDržava raspisala nove kredite za poljoprivrednike


SNS: Kontinuirano radimo na podsticanju razvoja poljoprivrede -\nSaopštenje Srpske napredne stranke u Zrenjaninu.\n“Imajući u vidu da je 83,5 odsto ukupne površine Grada Zrenjanina čini obradivo zemljište i da ono predstavlja njegov najveći prirodni resurs, Grad Zrenjanin, na čelu sa Srpskom naprednom strankom godinama unazad vredno radi na podsticanju razvoja poljoprivrede” piše u saopštenju GO SNS Zrenjanin.\nU nastavku saopštenja navodi se da im je veoma važno da uslovi u poljoprivredi budu pokretač mladim ljudima.\nBitno nam je da poljoprivrednici, a pogotovo mladi ljudi koji žele da se bave poljoprivrednom, imaju dobre uslove. Želimo da ostanu u svojim sredinama, da im pomognemo i podstičemo jer time negujemo poljoprivrednu tradicijui pravi duh Banata, a istovremeno im omogućavamo odgovarajuće uslove“, navodi se u saopštenju.


Srbija: privatizacija, profiteri, civilno društvo / Srbija / zone / home page - Osservatorio Balcani e Caucaso Transeuropa\nSrbija: privatizacija, profiteri, civilno društvo\nPut Srbije je ka EU 20.05.2008.\nPokret za slobodu tokom štrajka\nPrivatizacija u Srbiji se po različitim modelima odvija od 1989. godine i do sada je procesom privatizacije i restrukturiranja privrede bilo obuhvaćeno preko milion zaposlenih. Međutim, umesto do ekonomskog razvoja zbog koga je i započinjana, privatizacija je u Srbiji često bila povezana sa korupcijom, tajkunizacijom, kršenjem prava zaposlenih. Intervju sa Ivanom Zlatićem, jednim od aktivista Pokreta za slobodu\n30.11.2012. - Tijana Morača Beograd\nPrivatizacija u Srbiji se po različitim modelima odvija od 1989. godine i do sada je procesom privatizacije i restrukturiranja privrede bilo obuhvaćeno preko milion zaposlenih. Nakon uspostavljanja demokratske vlasti privatizacija je ubrzana i do 2002. do 2010. godine je prodato preko 2400 preduzeća. Međutim, umesto do ekonomskog razvoja zbog koga je i započinjana, privatizacija je u Srbiji često bila povezana sa korupcijom, tajkunizacijom, kršenjem prava zaposlenih i namernim obezvređivanjem vrednosti preduzeća od strane novih vlasnika.\nJedan od uzroka netransparentne privatizacije je sigurno i skoro potpuno odsustvo civilnih organizacija iz kontrole ovog procesa. Uprkos činjenici da su sam privatizacioni proces i njegove posledice negativno uticali na živote ogromnog broja građana Srbije, nove civilne organizacije se gotovo nikada nisu mobilisale na ovu temu, a svakako ne u meri koja bi odslikavala masovnost i važnost ovog procesa za uspeh tranzicije. Jedna od retkih inicijativa koja je pomogla borbu za ostvarivanje prava radnika i transparentnost privatizacije je “ Pokret za slobodu ”. Sledi intervju sa Ivanom Zlatićem, jednim od aktivista Pokreta koji je od 2004. godine uključen u radničko samoorganizovanje i borbu u spornim privatizacionim procesima u 14 preduzeća.\nZašto se po tebi civilno društvo nije bavilo ovom temom?\nDiskurs organizacija civilnog društva u Srbiji je još uvek obeležen dihotomijama iz devedesetih godina. Za njih su današnji radnici neki ljudi iz prošlog vremena kojima nije jasno da je Tito umro, da je Milošević uhapšen i da tih njihovih prava više nema, da su to sve neki nazadni elementi, staljinisti, desničari. Često se čuje ideološka fraza da štrajkovi i radnički protesti štete Srbiji, i da zbog toga i nema stranih investicija - zbog toga što se previše dopušta sindikatima. Populisti im obećavaju svašta, oni veruju jer ništa ne razumeju, onda u svojim protestima ističu neracionalne populističke zahteve, a politika treba da se izbaci iz privatizacije. Naravno da politika treba da ostane po strani, ali tako da vlast prestane da privileguje svoje tajkune u odnosu na radnike i male akcionare, a ne da ne postoji nikakva demokratska kontrola nad procesom privatizacije.\nSa druge strane, privatizaciju najviše osporava populisticka štampa, kroz bavljenje aferama, ali oni su krajnje nekompetentni da u javnosti stvore prostor u kom se privatizacija može ozbiljno kritikovati. I onda smo imali situaciju da svi oni koji pišu nešto ozbiljnije i informisano skoro isključivo pišu u prilog privatizaciji i za njih su radnici i mali akcionari ili relikt prošlosti ili potplaćeni od nekoga, ili su radikali pa su protiv demokratizacije, a samim tim i protiv privatizacije.\nČasopis Republika i Savet za borbu protiv korupcije su bili među retkima koji su pružali istrajnu i argumentovanu kritiku privatizacije. Kada je policija upala u redakciju Republike, zbog ispitivanja njihove podrške radnicima fabrike Jugoremedija 2010. godine, više od 60 intelektualaca i istaknutih pojedinaca iz civilnog sektora je potpisalo protestno pismo.\nU privatizaciji fabrike lekova Jugoremedija 2001. godine radnicima i penzionerima je pripalo 58% akcija. Država je svoj ostatak od 42% naredne godine prodala biznismenu Jovici Stefanovića Ninija, vlasniku preduzeća “Jaka 80” u Makedoniji i “MD Nini” u Nišu.\nOva dva preduzeća su nabavljala “Jugoremediji” sirovine za proizvodnju lekova, ali po znatno višim cenama (do 70 puta više od nabavne), čime je Jugoremedija oštećena za 7,5 miliona eura po tadašnjem kursu.\nZatim je umesto da izvrši dokapitalizaciju, “Jaka 80” izvršila konverziju duga u akcije čime je Stefanović postao većinski vlasnik “Jugoremedije” 2003. godine.\nZbog neslaganja sa poslovanjem dvojica radničkih lidera su otpušteni, što je bio povod za prvi radnički štrajk u Jugoremediji, krajem 2003. godine. Tokom naredne dve i po godine je grupa od 150 radnika i akcionara vodila borbu u javnosti i pred sudom za poništavanje dokapitalizacije.\nVrhovni sud je decembra 2006. presudio u njihovu korist, a u martu 2007. godine je izabrano novo rukovodstvo koje kontrolišu mali akcionari. Ovim je Jugoremedija postala jedinstveni primer radničke samouprave u Srbiji.\nStefanović je uhapšen 2010. godine zbog toga što je oštetio radnike i akcionare druge fabrike lekova koju je u međuvremenu kupio, Srboleka, ali je ubrzo i pušten. Međutim, ovog meseca je Stefanoviću i njegovim saradnicima ponovo određen pritvor na predlog Tužilaštva za organizovan kriminal zbog opasnosti od bekstva i uticaja na svedoke u istrazi o spornoj privatizaciji i šteti nanetoj Jugoremediji.\nStefanović je uhapšen 2010. godine zbog toga što je oštetio radnike i akcionare druge fabrike lekova koju je u međuvremenu kupio, Srboleka.\nOnda se pokrenuo civilni sektor da zaštiti ne Jugoremediju, nego da zaštiti Republiku, da zaštiti nekoga iz svog kruga. Da se nije to desilo, da glavni urednik Republike Nebojša Popov nije deo civilnog sektora, verovatno se ni do dan danas niko od njih ne bi oglasio.Svaka priča da u privatizaciji postoji korupcija je za liberalno civilno drustvo bila populizam, tako da nije bilo javnog prostora da se bude kritičan prema privatizaciji, a da se bude označen kao protivnik reformi. I ne samo da su bili omalovažavani radnici mali akcionari, nego je sličan argument korišćen i protiv Saveta za borbu protiv korupcije. Za njegovu tadašnju direktorku Vericu Barać, koja je uporno ukazivala na brojne pronevere je jedan poznati ekonomista aktivan u civilnom sektoru rekao da je unazadila borbu protiv korupcije na isti način na koji su radikali unazadili parlamentarnu debatu.\nS obzirom na to da su očekivanja radnika bila izneveravana od strane političara, a da ni sindikati nisu bili dosledni u odbrani njihovih interesa, postavlja se pitanje poverenja: kako ste se vi povezali sa radnicima?\nTo je dodatni problem: teško je prići ljudima i teško smo uspevali da probijemo to prvo nepoverenje. Trudbenik i Prosveta su jedina preduzeća sa kojima smo kvalitetno radili, a da smo ih upoznali na ulici u štrajku, bez ikakvog prethodnog posredovanja. Prosveta, izdavačko preduzeće je inače prva grupa sa kojom sam radio, još 2003. godine. One su krenule u štrajk, ja sam za to saznao tako sto sam video transparente na ulici i prisao im, bile su jako nepoverljive. Onda sam napisao tekst u Republici koji im se svideo i to je tako počelo.\nSve ostalo je bilo drugacije: Jugoremediju sam upoznao jer sam radio u Savetu za borbu protiv korupcije, oni su došli da podnesu žalbu na korupciju i pranje novca i pokušavali su da isteraju gazdu. Ja sam radio na tom predmetu u Savetu, pa sam onda nastavio da sarađujem sa njima i van kancelarije. Počeo sam i da pišem za Republiku o tome šta se tu desava. U početku je to bila jednostavno neka reakcija na nepravdu, nisam ni ja onda mnogo znao o mehanizmima i interesima koji su u pozadini kršenja Zakona o privatizaciji. Onda smo kroz borbu upoznavali i pozadinu. Jugoremedija se izdvojila u odnosu na druge slučajeve jer se tu nije video samo da je tu neki bogat mafijaš kupio fabriku, nego se njemu od samog početka suprotstavila jedna fantastično organizovana grupa, jako solidarna, jako dobro povezana... A ti otpori na koje su nailazili su bili neverovatni, ja sam stvarno bio zatečen, i iz te reakcije na njihovu borbu sam najviše naučio o pozadini privatizacije. Onda smo se preko Jugoremedije povezali i sa nekim drugim preduzecima: Šinvoz, Srbolek. Inače, kada bi prišli ljudima nenajavljeno i odjednom, to je uvek bilo jako teško da se uspostavi kvalitetan odnos i poverenje.\nU početku privatizacionog procesa u Srbiji radnici su postali vlasnici dela akcija preduzeća u kojima su bili zaposleni. Vi dakle učestvujete u borbi radnika koji su u isto vreme i zaposleni i vlasnici akcija preduzeća u kojima rade?\nRadnici su jednostavno u jednom trenutku razumeli da će u kontekstu privatizacije lakše zaštititi svoje interese ako se organizuju ne samo kroz sindikate, već i kao privatni suvlasnici svojih preduzeća. Međutim, pored toga što smo imali problem sa civilnim sektorom koji je radnike tretirao kao relikt prošlosti, radničke borbe su nailazile i na nerazumevanje levičarskih grupa. Pokret za slobodu je često bio kritikovan zbog te akcionarske strane u radničkim borbama koje smo podržavali: govorili su nam da je to buržoazija, kako te borbe nisu dovoljno revolucionarne, i slično.\nPošto podršku ovde nismo mogli da dobijemo, tražili smo je u inostranstvu. Prvo pismo podrške je stiglo 2006. godine, kada su sudovi u Srbiji odlučivali o sudbini Jugoremedije i to je stvarno bilo važno i od ogromne pomoći. Tada je to pismo potpisalo četrdesetak intelektualaca: Čomski, Imanuel Volerstin, Naomi Klajn... Pismo su uputili Predsedniku Tadiću, Vladi, Agenciji za privatizaciju i sudovima... Mislim da je ta podrška imala veliki uticaj na pozitivan ishod u Jugoremediji.\nNaknadno je raskinuto preko 400 privatizacionih ugovora zbog neispunjavanja obaveza od strane novih kupaca, a EU je tražila preispitivanje privatizacije 24 preduzeća. Da li ova naknadna preispitivanja privatizacije znače da se jasnije povezuju pitanja pro-demokratske i radničke Srbije?\nMi smo uvek i hteli da povežemo to tako da sindikalni i akcionarski aktivizam koji je postojao sve ove godine i koji je i dalje jako dinamičan, da to bude oslonac u reformama, a ne da se reforme oslanjaju na moćne pojedince. Pristojni građani i njihovo organizovanje jedini mogu biti uporiste za zakonitost, uporiste za uspostavljanje demokratije, umesto novih i starih insititucija i darovitih lidera.


Vesti online / Srpski informativni portal / Srbija posle poteza Hejlijeve: Ima prostora za manevar\nSrbija posle poteza Hejlijeve: Ima prostora za manevar\nAmerička predstavnica u UN Niki Hejli zatražila je ispred administracije SAD od generalnog sekretara UN "izlaznu strategiju" i okončanje mandata Unmika na Kosovu i Metohiji.\nHejlijeva smatra da je misija UN na Kosovu više godina pružala primer uspešne misije koja rešava složen konflikt. U pismu Generalnom sekretaru Antoniju Guterešu navodi da "kada mirovne misije UN obave dobar posao, zemlje u kojima se nalaze u stanju su da okončaju konflikt, uspostave demokratske političke procese i razviju sopstvene kapacitete".\nOvaj potez javnosti je na vanrednoj konferenciji za novinare obelodanio direktor kancelarije za Kosovo i Metohiju Marko Đurić, koji je rekao je da je ova inicijativa izuzetno opasna, jer dolazi u trenutku kada privremene kosovske institucije pokušavaju da formiraju vojsku Kosova.\nReagovao je i predsednik Aleksandar Vučić izjavom da Amerikanci očigledno imaju za cilj da sklone i poslednje tragove Rezolucije 1244 Ujedinjenih nacija, jer je za njih Kosovo nezavisna država.\n* Tunis i Alžir ne menjaju stav o Kosovu\n* Skot: Kosovo je nezavisna i suverena zemlja\n* Ekrem Mustafa novi ministar policije u vladi Haradinaja\n- Ja ih molim da razmišljaju o interesima na Zapadnom Balkanu, jer bi uklanjanje Unmika i formiranje vojske Kosova dovelo do teške pozicije u kojoj više ne bismo imali izbora, ni pravo da bilo šta drugo biramo i učinimo, osim da štitimo svoju zemlju - rekao je Vučić.\nKomentarišući poslednji potez Hejlijeve pre odlaska sa mesta predstavnika SAD u Ujedinjenim nacijama Dejan Mirović, profesor međunarodnog prava na Univerzitetu u Kosovskoj Mitrovici, kaže da ne treba paničiti. Dolazak Unmika na Kosovo je misija formirana na osnovu Rezolucije 1244, dakle, misija može da bude ukinuta samo ako se ukine rezolucija, zato je bilo neophodno da se ona nađe i u Briselskom sporazumu, a nije se našla, kaže Mirović.\n- Ne govorim u političkom smislu, već sa pravne tačke gledišta - pet godina posle potpisivanje Briselskog sporazuma ne mogu da razumem zašto je to urađeno, ali vidim da je ta greška posredno priznata i sada se ponovo pozivamo na Rezoluciju 1244. Dajem sebi za pravo da kažem da mi se čini da je taj pomak posledica posete predsednika Srbije Moskvi, gde se ponovo videlo da Rusija insistira upravo na Rezoluciji 1244 - tvrdi naš sagovornik.\nMirović dodaje da je taj dokument brana upravo ovakvim ekstremističkim ispadima američke ili bilo čije druge administracije. Ovog profesora međunarodnog prava pitali smo i koje dalje poteze američke administracije sada možemo da očekujemo.\n- Oni sada mogu da prave neku pravnu akrobatiku, da kažu da Rezolucije nema u Briselskom sporazumu, da je treba zameniti pravno obavezujućim sporazumom, ali očigledno je, bez obzira šta mislili o međunarodnom pravu, ta rezolucija kost u grlu onih koji žele da Kosovo uđe u Ujedinjene nacije i da bude de jure priznato. Rezolucija je na snazi i biće dok Srbija ne potpiše pravno obavezujući sporazum, a i tada - prema onome što sam mogao da protumačim iz Vučićeve posete Moskvi - čini mi se da će sve zavisiti od Ruske Federacije, a ne od ovakvih neozbiljnih faktora - kaže Mirović.\nOn dodaje da Srbija, bez obzira na ovaj potez Hejlijeve, ima prostora za manevar i da treba reafirmisati važnost Rezolucije 1244 u pregovorima, jer će ona postojati dok postoje oni koji su je doneli, stalne članice Saveta bezbednosti. A dok postoje Ujedinjene nacije, njena pravna važnost je iznad svih ostalih dokumenata, Briselskog i bilo kog drugog pravno obavezujućeg sporazuma, ističe Mirović.\n- Ujedinjene nacije su iznad Evropske unije, šta god mi mislili na osnovu dnevno-političkog tumačenja događaja. U međunarodnom pravu zna se koja je univerzalna, jedina međudržavna organizacija - podseća profesor Univerziteta u Kosovskoj Mitrovici.\nU Kancelariji za Kosovo i Metohiju kažu da će se Srbija ovoj inicijativi suprotstaviti u UN, te da će pre svega razgovarati sa stalnim članicama Saveta bezbednosti, Rusijom i Kinom.


Meridianov rukometni tip dana:\nSrbija (-1,5) – Ukrajina – H1 (pobjeda Srbije sa dva ili više gola razlike)\nSrbija na Evropsko prvenstvo dolazi nakon izvrsnih kvalifikacija u kojima su ostavili Francusku iza sebe, međutim pred sami put u Mađarsku, nekolicina igrača je otpala sa spiska. Najbolji igrač Petar Nenadić se povrijedio, a zbog virusa korona u prvom kolu neće igrati Dejan Milosavljev, Ilija Abutović i Nemanja Zelenović. “Orlovi” će u oslabljenom sastavu odigrati protiv Ukrajinaca, a sve osim pobjede bi vjerovatno značilo kraj nadanjima da će Srbija zaigrati u toliko željenoj drugoj fazi Eura.\nUkrajina je prije dvije godine zaigrala na Evropskom prvenstvu prvi put nakon dugih 10 godina i doživjela je tri poraza. U kvalifikacijama je ključan bio bod protiv Rusije u prvom kolu, jer da do njega nisu došli, ostali bi iza Švajcarske u rangiranju najboljih trećeplasiranih ekipa. Gro ove selekcije čine rukometaši Motor Zaporožja koji igra više nego solidno u Ligi šampiona ove sezone.\nU ovom meču, očekujemo da Srbija ostvari pobjedu sa minimalno dva gola razlike, i pored toga što će joj nedostajati par igrača. Selektor Toni Đerona je potpuno promijenio mentalitet ove reprezentacije i sigurno će njegovi izabranici biti borbeni toliko da nadoknade izostanke i trijumfom krenu na ovom turniru.\nPrethodni članak(VIDEO) Roberson sjajan kada je bilo najpotrebnije, Strazbur u drami bolji od PAOK-a\nNaredni članakTIKET DANA: Početak Evropskog prvenstva pretvori u dobitak


NACRT ZAKONA O POSREDOVANJU PRI ZAPOŠLJAVANJU I PRAVIMA ZA VRIJEME NEZAPOSLENOSTI\nOvim zakonom uređuju se poslovi u vezi sa zapošljavanjem, prava za vrijeme nezaposlenosti, aktivnosti u cilju podsticanja prostorne i profesionalne pokretljivosti radne snage, novog zapošljavanja i samozapošljavanja, evidencije u oblasti zapošljavanja, uređenje, upravljanje, obavljanje djelatnosti i finansiranje Zavoda za zapošljavanje Crne Gore (u daljem tekstu: Zavod).\nNOVI NASTAVNI PLAN I PROGRAM: U zavodu za školstvo smatraju da neće biti problema u njihovoj primjeni od nove školske godine, dok je sindikat stava da će biti problema u prilagođavanju rada, odnosno prilagođavanju starih udžbenika novim programima\nPočetak nove školske godine se bliži, ovaj je nešto drugačiji jer se đaci i profesori susrijeću sa izmjenama nastavnog programa koje je resorno ministarsvo uvelo u julu.\n156 APOTEKA DOSTAVILO PONUDE ZA UKLJUČIVANJE U JAVNI SISTEM ZDRAVSTVA\nFondu za zdravstveno osiguranje (FZO) na konkurs za uključivanje u javni sistem zdravstva stigle su ponude od 56 privrednih društava, u čijem sastavu je 156 privatnih apoteka, saopštio je direktor te zdravstvene ustanove, Sead Čirgić.\nEU PLANIRA DA NAPRAVI SUPERRAČUNAR\nEvropska komisija već duže vrijemena razmišlja o izgradnji superračunara na području EU, koji bi služio zemljama članicama i omogućilo Evropi da uhvati korak sa drugim zemljama koje takav računar već imaju.\nZAKON O POŠTANSKIM USLUGAMA: Zbog neizmirenih dugovanja prema Pošti, ugrožen poštanski saobraćaj u zemlji\nPošta Crne Gore objavila je Izvještaj u kome se konstatuje da potražuje od Agencije za elektronske komunikacije (EKIP) ukupno 7,2 miliona eura za troškove Univerzalnog servisa.


Samit Saveta EU završen uz načelne dogovore - Bizlife.rs\nSamit Saveta EU završen uz načelne dogovore\n07:41 Brisel, 24/10/2011\nVanredni samit Saveta Evropske unije završio se usvajanjem načelnih dogovora o problemima evrozone. Konkretne odluke moreće da sačekaju novi sastanak u sredu.\nPredsednik Saveta Herman van Rompej najavio je, posle samita, čija će se druga runda održati u sredu, da konkretni koraci tek slede. “Za tri dana imaćemo i zaključke, a u međuvremenu ćemo raditi na tehničkim pripremama”, dodao je on. Očekuje se da u sredu budu usvojene konkretne mere koje će odrediti dalju sudbinu evra i evropske privrede.\nVan Rompej je rekao da je EU spremna da se bori protiv krize na pet frontova istovremeno. To su uspostavljanje privrednog rasta, rešavanje grčkog duga, sprečavanje širenja dužničke krize, vraćanje poverenja u bankarski sektor i reforme u cilju bolje uprave. “Ovih pet elemenata su međusobno povezani i deo su istog paketa. Čeka nas još posla, tako da smo odluke ostavili za nastavak samita”, rekao je Van Rompej.\nVanredni samit 27 šefova država i vlada članica EU bio je jedan u nizu susreta na visokom nivou koji se ove i sledeće nedelje održavaju u Briselu. Lideri EU su najpre pokušali da nađu osnove za postizanje zajedničkog jezika oko toga u kojoj visini treba otpisati grčki dug. Procene su se za samo nekoliko meseci utrostručile, i sada se kreću u razmeri od 50 do 60 odsto. Iz toga proizilazi druga stavka, obaveza da se priskoči u pomoć bankama, koje su prve na udaru. Govorilo se najpre o sto milijardi evra, ali su se već pojavili nagoveštaji o 107 do 108 milijardi.\nKonačno, treća tema se odnosi na ojačanje fonda stabilnosti za priskakanje u pomoć drugim zemljama. I tu se licitira sa sumama koje se penju nebu pod oblake, s 440 milijardi na dve hiljade milijardi evra. Modaliteti tek treba da se definišu, u pojedinim segmentima se radi o komplikovanim tehničkim potezima, a razlike u stavovima između Pariza i Berlina naročito su primetne. Već je odbijen francuski predlog da se fondu stabilnosti daju bankarski prerogativi.\nDva preostala predloga koji se najviše pominju su da se uspostavi mehanizam koji će delovati kao „parcijalno osiguranje duga“ ili da se u pomoć pozove MMF, od kojeg će se zatražiti da „ojača“ svoju izdašnost.\nsvet grčka kriza kriza evrozone


RTS :: KK Partizan pomogao obnovu doma porodice Aćimović\nKošarka KK Partizan pomogao obnovu doma porodice Aćimović\nsubota, 08. avg 2020, 15:40 -> 15:48\nKošarkaški klub Partizana pomogao je obnovu kuće navijača crno-belih Gorana Aćimovića Aćima, koji je nedavno preminuo od posledica koronavirusa.\nKako je saopšteno, predsednik KK Partizan Ostoja Mijailović i izvršni direktor Mlađan Šilobad, posetili su porodicu Aćimović i obišli završnu fazu radova na obnovi porodičnog doma.\n"Vest o iznenadnoj smrti Gorana Aćimovića Aćima (44) usled posledica koronavirusa, duboko je potresla sve navijače Partizana pre gotovo tri meseca. Nedugo potom, uprava KK Partizan NIS, saznala je za poslednju Aćimovu želju, a to je obnova kuće u kojoj je živeo sa suprugom Jelenom i čerkama Sofijom i Elenom", navodi se na sajtu kluba.\nIstiče se da je uprava KK Partizan na čelu sa predsednikom Mijailovićem, odmah je preuzela na sebe obavezu da porodici Aćimović pomogne u obnovi porodičnog doma i tri meseca kasnije, radovi su u najvećoj meri gotovi.\n"Imao sam priliku da upoznam suprugu Jelenu i ćerke Elenu i Sofiju našeg Gorana Aćimovića iz Lazarevca. Nažalost, Gorana smo izgubili pre nekoliko meseci, ali ga nismo zaboravili i nikada nećemo. On je bio jako veliki navijač Partizana. Naši navijači su veoma važan deo kluba, a zbog ljudi kao što je bio Goran, Partizan je danas veliki! Koliko god da su teška vremena, kao što su ova danas, dokle god je armija ljudi uz Partizan, on će nastaviti da postoji", rekao je Mijailović prilikom posete.\n"Klub i prijatelji kluba, kojima se ovom prilikom zahvaljujem, pronašli su mogućnost da u ovim teškim vremenima, Jeleni, Sofiji i Eleni renoviraju porodičnu kuću u Lazarevcu. To je najmanje što smo mogli da učinimo za njih, za barem malo, koliko god je to moguće, pokušamo da umanjimo njihovu tugu zbog Goranovog odlaska", poručio Mijailović.


SAD pozivaju Evropu i Atinu da postignu dogovor\nSAD pozivaju Evropljane i Atinu da postignu dogovor o finansiranju Grčke uz upozorenje da bi u slučaju neuspjeha mogla da se vrati nesigurnost u eurozoni, rekao je jedan visoki zvaničnik američkog ministarstva finansija.\n"Važno je za Evropu i za svjetsku privredu da se postigne sporazum", rekao je taj neimenovani zvaničnik i dodao da to zahijteva napor obje strane za postizanje kompromisa.\nOn je rekao da će Grčka, ukoliko pregovori propadnu, odmah osjetiti ekonomske posljedice a eurozona će imati "povratak nesigurnosti, kao i privreda".\n"To bi se desilo u trenutku kada je privreda eurozone slaba i kada se suočava sa deflatornim pritiscima", rekao je on.\nVašington je saopštio da pažljivo prati ovu situaciju. Američki ministar finansija Džejkob Lu razgovarao je u četvrtak sa predsjednikom Eurogrupe Jerenom Dijselblemom, grčkim ministrom finansija Janisom Varuvakosom i njegovim francuskim kolegom Mišelom Sapenom, saopštilo je američko ministarstvo.\nGrčka je u četvrtak poslala evropskim kreditorima kompromisni prijedlog kako bi se u posljednjem trenutku odmrzli pregovori o programu pomoći Atini i oknočala neizvjesnost o njenom opstanku u eurozoni. Njemačko ministarstvo finansija saopštilo je da je taj prijedlog nedovoljan, ali je Njemačka ipak ostavila odškrinuta vrata za kompromis.


U Srbiji sve teže doći do činjenica - Istinomer\nTim Istinomera 2. 4. 2018.\nPortal Istinomer od 2009. godine promoviše odgovornost za javno izgovorenu reč prateći i ocenjujući izjave javnih funkcionera prema tri kriterijuma: ispunjavanje obećanje, istinitost i doslednost. Istinomer je, u poslednjih devet godina, ocenio preko 3.000 izjava, kako republičkih tako i lokalnih javnih funkcionera.\n„Provera činjenica ne bi trebalo da bude nešto čime se bave samo profesionalci, novinari. Važno je doći do saznanja šta je istina od svega onoga što se čuje ili pročita. U bilo kojoj oblasti, u politici naročito. Opstanak društva koje ima (ili tvrdi da ima) demokratski sistem, zavisi od toga ima li istinito informisane građane“, izjavila je Milka Domanović, novinarka Istinomera.\nU poslednjih godinu dana Istinomer je ocenio oko 140 izjava 32 domaća političara i javna funkcionera. Od ukupno 92 ocene u kategoriji istinitosti, političari su u 83 odsto slučajeva govorili neistinu. Samo 6 izjava u proteklih godinu dana ocenjeno je kao „istina“. Kada je reč o obećanjima od ukupno ocenjenih 37, neispunjeno je 92 odsto obećanja, a samo osam odsto je ispunjeno.\nKao i tokom nekoliko prethodnih godina, najveći broj ocenjenih izjava (40 odsto) ima predsednik Srbije Aleksandar Vučić što je posledica činjenice da je predsednik znatno više bio medijski zastupljen nego članovi Vlade i drugi politički akteri.\nNa drugom mestu po broju ocenjenih izjava nalazi se gradonačelnik Beograda Siniša Mali – ukupno 15, a za njim slede potpredsednica Vlade i ministarka građevinarstva, saobraćaja i infrastrukture Zorana Mihajlović sa 10 ocena i predsednica Vlade Ana Brnabić sa devet ocena.\nU već poznatim kategorijama ocena Istinomera „istinitost“, „doslednost“ i „obećanja“, kao i u dve nove kategorije „zloupotreba činjenica“ i „neproverivo“, predsednik Srbije našao se čak 54 puta. Ocene izjava Aleksandra Vučića uglavnom su bile negativne – 35 neistina, 12 neispunjenih obećanja dok je jedna izjava ocenjena kao istinita, jedna kao poluistina, i samo jedno ispunjeno obećanje.\nGradonačelnik Siniša Mali šest puta je dobio ocenu „kratke noge“, tri izjave su ocenjenje kao neistinite i i jedna kao istinita.\nPredsednica Vlade imala je tri istinite, pet neistinitih izjava i jednu poluistinu, a ministarka Zorana Mihajlović imala je četiri neispunjena obećanja, tri neistine, jednu poluistinu, jedno ispunjeno obećanje i jedne „kratke noge“.\nAleksandar Vučić fake news Istinomer Siniša Mali


Govoreći o odlučnosti da se država izbori sa korupcijom Kovačević je naveo činjenicu da su u martu ove godine formirana zasebna odeljenja u Ministarstvu unutrašnjih poslova i tužilaštvima, koja se isključivo bave suzbijanjem koruptivnih krivičnih dela.\n„Od kada su nova odeljenja počela sa radom, pa sve do danas, procesuirano je oko 300 ljudi zbog sumnje da su počinili koruptivna krivična dela, pre svega dela primanje i davanje mita, kao i zloupotreba službenog položaja. Šteta koju su naneli, pre svega budžetu Republike Srbije, iznosi više miliona evra. Ovi rezultati predstavljaju jasan znak naše spremnosti da se obračunamo sa korupcijom“ istakao je Kovačević.\nNačelnik UKP-a se zahvalio svim državnim institucijama koje učestvuju u ovoj borbi na izuzetno dobroj saradnji, a osvrnuo se i na neke od najzanimljivih slučajeva hapšenja tokom ove godine.\n„Imali smo hapšenje 35 ljudi koji mimo propisa i uz falsifikovanu dokumentaciju izvozili voće u Rusiju i sebi pribavili protivpravnu imovinsku korist od skoro 440 miliona dinara. Takođe, policija je uhapsila i dvojicu rukovodilaca u opštini Blace, zatim sudiju Osnovnog suda u Lazarevcu, više lekara, kao i direktora različitih preduzeća“ podsetio je Kovačević.\nDirektor Agencije za borbu protiv korupcije Dragan Sikimić pohvalio je, nakon konferencije, saradnju sa Ministarstvom unutrašnjih poslova.\n„Sarađujemo na strateškom i operativnom nivou, a radimo zajedno i na unapređenju tehničkih kapaciteta. Želeo bih ovom prilikom da se zahvalim ministru Nebojši Stefanoviću, kao i svim pripadnicima MUP-a, sa kojima imamo odličnu saradnju“ rekao je Sikimić nakon međunarodne konferencije koja je danas održana u Beogradu.


pink.rs | Vulin: Vojska Srbije neguje tradicionalne vrednosti\nVulin: Vojska Srbije neguje tradicionalne vrednosti\nIzvor: Tanjug, Foto: Tanjug/MINISTARSTVO ODBRANE SRBIJE/nr\n- Vojska Srbije poklanja ogromnu pažnju razvoju sporta, ne samo u svojim redovima već i u čitavom društvu. Samo zdrava nacija je nacija koja je u stanju da se brani, da vodi računa o sebi, da se bori za ideale slobode, ideale zbog kojih srpski narod i postoji. Vojska Srbije će u narednom periodu, posle mnogo decenija, postrojiti i svoju prvu Sportsku jedinicu, jedinicu u kojoj će mesto naći naši najistaknutiji profesionalci u sportovima koji su za Vojsku Srbije važni i koji će, osim svoje profesionalne karijere, moći da brane i boje naše zemlje, ali i boje Vojske Srbije - rekao je Vulin.\nAutor: Tanjug/MINISTARSTVO ODBRANE SRBIJE/nr\nOn je istakao da je Vojska Srbije tu za tradicionalne, prave vrednosti, "za ono što nas je učinilo vrednim".\nMinistar Udovičić poručio je da se današnjim danom "šalje jasna poruka timskog duha i timskog rada".\n- Želim da zahvalim Ministarstvu odbrane koje učestvuje u ovakvom jednom velikom i značajnom danu za sistem sporta, prvenstveno kada je reč o promociji zdravih stilova života. Drago mi je da su svi mogli da se uvere koliko je sport zastupljen u vojsci, i da su nam oni demonstrirali svoje veštine, ali drago mi je i da su mogli da se druže sa građanima i da ih motivišu da uđu u sistem sporta - rekao je Udovičić.


Korona virus: Kako naš imuni sistem stari - i kako da usporimo taj proces : Južne vesti\n07:11, 12. 1. 2021.\nTo je jedan od glavnih razloga - pored rasprostranjenosti hroničnih stanja - zašto medicinski stručnjaci smatraju da su ljudi stariji od 65 godina ugroženiji od Kovida-19 i razvijanja težih oblika bolesti.\n„Možemo da imamo pojedince koji su 80 godina stari, ali imaju imuni sistem 62-godišnjaka. Ili sasvim suprotno", kaže za BBC Šai Šen-Or, imunolog sa izraelskog Instituta za tehnologiju Tehnion.\nImuni sistem ima dve grane, a svaka je sastavljena od različitih tipova belih krvnih zrnaca - ove ćelije direktno učestvuju u odbrani našeg organizma.\nOva reakcija sadrži „neutrofile, koji uglavnom napadaju bakterije; monocite, koji pomažu u organizovanju imunog sistema uzbunjivanjem drugih imunih ćelija da postoji infekcija, a onda su tu i NK ćelije (iliti Ćelije ubice), čiji je posao da se bore protiv virusa ili raka. Ove tri ćelije ne funkcionišu tako dobro kad ostarimo", objašnjava Dženet Lord, direktorka Instituta za zapaljenja i starenje pri Univerzitetu u Birmingemu u Velikoj Britaniji.\n„Kako starite, proizvodite manje novih limfocita, ali su vam oni potrebni da biste se borili protiv nove infekcije kao što je SARS-CoV-2", dodaje ona.\n„A čak i oni koje je vaše telo napravilo u prošlosti da bi se borilo protiv drugih infekcija ne funkcionišu tako dobro (s godinama)."\nDo smanjenja T ćelija dolazi zbog činjenice da „grudna žlezda počinje da se smanjuje posle 20. godine. Ona postaje sve manja i manja, a kad doživite 65 ili 70 godina, samo tri odsto nje ostaje u telu", kaže Lord.\nŠai Šen-Or, izraelski ekspert, objašnjava da u slučaju vakcine protiv gripa „40 odsto odraslih koji su stariji od 65 godina ne proizvode reakciju na vakcinu".\nDrugi problem je što starenje dovodi do više zapaljenja u krvi i tkivima, što naučnici bukvalno zovu „inflamatornim starenjem".\n„Pored toga što ne rade optimalno, ćelije imunog sistema obično izazivaju zapaljenja, što dovodi do brojnih bolesti", objašnjava profesorka Lord.\nSve ove promene koje se dešavaju kako starimo „otežavaju nam da se oporavimo od infekcija ili povreda", kaže za BBC Enkarnasion Montesino, istraživačica sa Univerziteta u Kaliforniji. Ona kaže da neke od tih infekcija mogu da postanu hronične.\n„Infekcije koje su bile pod kontrolom kao što su herpes zoster ili tuberkuloza mogu da se vrate. To povećava podložnost novim patogenima i pojavljivanju raka."\nNa ovaj proces utiče genetika, ali i - u velikoj meri - način života.\n„Analizirajući sastav 18 tipova ćelija imunog sistema i zastupljenost gena u krvnom uzorku, možemo da odredimo u kom stadijumu procesa starenja se nalazi imuni sistem neke osobe", objašnjava Šen-Or.\n„Iako oba pola prolaze kroz starenje, neki od parametara stare različitom brzinom kod muškaraca i kod žena zbog konkretnih efekata polnih hormona", kaže Montesino za Univerziteta u Kaliforniji.\nOna kaže da kod žena menopauza dovodi do pojačavanja zaštitnih efekata estrogena - hormona poznatog po tome da ima blagotvorno dejstvo na ženski imuni sistem.\nStručnjaci kažu da je dugotrajno sedenje - novo pušenje\n„Danas je dugo sedenje za telo isto ono što je nekad bilo pušenje", kaže Dženet Lord.\n„U studijama na ljudima koji su bili aktivni tokom čitavog života sve do starosti - kao što su biciklisti aktivni sve do 80. godine koji su nastavili da voze po 100 ili 150 kilometara nedeljno - rezultati su bili neverovatni."\n„Imali su mnogo T ćelija, a grudna žlezda im se nije smanjila", dodaje ona.\n„U drugoj studiji koja je pratila broj načinjenih koraka po danu, otkrili su da ako napravite 10.000 koraka, vaši neutrofili izgledaju kao kod dvadesetogodišnjaka."\n„Mislila sam da je ta cifra izmišljotina ljudi koji prodaju uređaje za njihovo merenje, ali kad smo uradili studiju, bila sam potpuno iznenađena", priznaje Lord.\n„Samo radite nešto. Bilo šta što uradite, pomaže", kaže Lord.\nProšle godine, istraživači sa Univerziteta u Kaliforniji objavili su studiju u naučnom časopisu Priroda u kom su pisali o tome da je koktel tri uobičajena leka - hormon rasta i dva leka za dijabetes - smanjio u proseku 2,5 godine od biološke starosti grupe od devet dobrovoljaca - belih muškaraca starosti između 51 i 65 godina.\nIstraživači su rekli da je imuni sistem učesnika „takođe pokazao znake podmlađivanja", a kod sedam od devet učesnika bilo je obnovljeno tkivo.\nŠen-Or pominje da studija leka na kom rade on i njegov tim - ali čiji rezultati ispitivanja još nisu objavljeni - takođe pokazuje da je takav preokret moguć.\n„Videli smo smanjenje starosti imunog sistema, ali ne znamo još da li to može trajno da se održi", kaže on.


Fantastična trka u Zagrebu: Bibić na 22 stotinke od Zdravkovićevog rekorda - Radio Televizija Novi Pazar\nFantastična trka u Zagrebu: Bibić na 22 stotinke od Zdravkovićevog rekorda\nSeptember 15, 2020 September 16, 2020 Miljan Minić 237 Views\nReprezentativac Srbije u atletici Elzan Bibić zauzeo je večeras četvrto mesto u trci na 1.500 metara na Hanžekovićevom memorijalu u Zagrebu, u kojoj je popravio lični rekord za čak 2,59 sekundi.\nU konkurenciji 13 srednjeprugaša, dvadesetjednogodišnji Novopazarac postigao je vreme od 3:35,07 minuta, što je drugo ostvarenje ikada istrčano od nekog atletičara iz Srbije u disciplini 1.500 metara.\nOd predstavnica Novog Pazara u Zagrebu, Teodora Simović bila je druga među šest atletičarki na 3.000 metara sa 9:41,52 minuta, dok je treće mesto u toj trci pripalo Lenki Nikolić ličnim rekordom od 10:06,72.\nSaima Murić imala je osam rivalki na 800 metara, gde je zauzela šesto mesto svojim rezultatom karijere od 2:11,46 minuta.\n← Kostić: Sve ide po planu\nSud dokazao da Hanka Paldum nije mučila zatvorenike tokom rata! →


KS /Nema dovoljno ljekara za 24-satne dežure pedijatara u Sarajevu / Radio Sarajevo\nKS / Nema dovoljno ljekara za 24-satne dežure pedijatara u Sarajevu\n03. 06. 2016. u 09:37:00 Fena\nMinistrica zdravstva Kantona Sarajevo Zilha Ademaj pokrenula je inicijativu da se u JU Dom zdravlja KS-a ili u Zavodu za hitnu medicinsku pomoć KS-a uvedu 24-satne dežure pedijatara.\nInicijativa je potekla iz Pedijatrijske klinike KCUS-a odakle su uputili akt u kojem se navodi da u posljednje vrijeme veliki broj djece tokom noći ili u popodnevnim satima dolazi na ovu kliniku, a da oko 70 posto te djece nije za bolničko liječenje.\nMinistrica Ademaj ističe da ta djeca svoj zdravstveni problem trebaju rješavati na nivou primarne zaštite te očekuje da će menadžmenti JU Dom zdravlja i Zavoda za hitnu medicinsku pomoć KS-a zajednički iznaći rješenje za ovaj problem.\nOna u izjavi novinarima nije mogla precizirati kada će inicijativa biti realizirana, jer najveći problem, kako navodi, predstavlja nedovoljan broj pedijatara.\nDirektorica Hitne pomoći KS Sena Softić-Taljanović ranije je u izjavi za medije podržala ovu inicijativu, navodeći da bi se u ovoj zdravstvenoj ustanovi, koja ima dovoljno prostora, mogle organizirati 24-satne dežure pedijatara.\nU Javnoj ustanovi Dom zdravlja KS nisu željeli detaljnije govoriti o ovoj inicijativi, ali su u izjavi Feni napomenuli da su u toku reforme zdravstvenog sistema i da će svi subjekti koji učestvuju u reformama, uključujući i ovu ustanovu, uložit maksimalan napor da se nivo zdravstvene zaštite podigne.\n„Postoji dobar reformski program u kojeg vjerujemo i koji ćemo implementirati“, istaknuli su iz JU Dom zdravlja KS.\nTagovi: Sarajevo Zilha Ademaj pedijatri\nKanton Sarajevo / Novost u polaganju vozačkog ispita\nZapošljavanje / Konaković: Konačno ispod 70.000 nezaposlenih u Kantonu Sarajevo\nPotvrđeno / Vedran Mulabdić novi ministar za unutrašnje poslove Kantona Sarajevo


Krediti iz Abu Dabi fonda za Mesopromet, Goranović, Vektru Jakić i Milkraft | Ekonomist\nMinistar poljoprivrede i ruralnog razvoja Petar Ivanović i predstavnici četiri crnogorske kompanije Milkraft, Mesopromet, Goranović i Vektra Jakić potpisali su danas prve ugovore o dugoročnom kreditiranju razvojnih projekata u oblasti poljoprivrede iz razvojnog fonda Abu Dabija.\nIvanović je, nakon potpisivanja, kazao da je osnovni cilj projekata otvaranje novih radnih mjesta, podstrek proizvodnje i realizacija supstitucije uvoza domaćom proizvodnjom.\n“Minimalni iznos kreditnih sredstva je milion američkih dolata, a maksimalni tri miliona. Kredit se daje i vraća se u dolarima, a sve četiri firme su dobile iznos od tri miliona. Sredstva će se povlačiti nakon što se obezbijede odgovarajući kolaterali, odnosno nakon što dobijemo obezbijeđenje u skladu sa ugovorom koji je potpisan”, objasnio je on.\nKamatna stopa na godišnjem nivou je 2,5 odsto, rok vraćanja kredita je 17 godina, a grejs period četiri godine, prenosi Mina business.\n“U ovom momentu imamo 32 aplikacije od kojih smo više nego pola morali da odbjemo, jer se ova sredstva ne mogu koristiti za vraćanje prethodnih dugova niti za rješavanje pitanja likvidnosti, već isključivo za razvojne i nove projekte”, dodao je Ivanović.\nKako je kazala ambasador Ujedinjenih Arapskih Emirata (UAE) u Crnoj Gori Hafsa Al Ulama, koja je prisustvovala svečanom potpisivanju ugovora, potpisivanje kredita je kamen temeljac za naredni rad.\n“Ovo je dokaz jake veze između dvije države i jedan od katalizatotra za pokretanje proizvodnje u Crnoj Gori. Podrška se fokusira na sjeverni dio Crne Gore i stvaranje novih poslova i poboljšanje cjelokupne industrije i poljoprivrede”, navela je ona.\nPrema riječima vlasnika firme Goranović Đorđija Goranovića, njegova kompanija će kreditna sredstva od Abu Dabi fonda iskoristiti za proširenje proizvođačkih kapaciteta, sa posebnim akcentom na izvozne aktivnosti.\n“U narednom periodu poboljšaćemo aktivnosti sa primarnim poljoprivrednim proizvođačima. U ovom momentu naša kompanija ima saradnju sa 2.000 primarnih poljoprivrenih proizvođača. Cilj je da se meso koje se proizvode u Crnoj Gori pretvori u finalni proizvod i da se prodaja lansira prema turističkoj privredi, sa posebnim akcentom za izvoz. Naša kompanija će u narednom periodu ojačati konkurentsku sposobnost da proširi izvozna tržišta, jer u ovom momentu izvozimo u četiri države”, naveo je on.\nDragan Brković, vlasnik Vektre Jakić je ocijenio da je važno što je Vlada prepoznala i krenula u podršku razvoju industrijske proizvodnje, jer ozbiljne ekonomije, kako je rekao, nema bez industrijske proizvodnje bez izvoza.\n“Vektra Jakić je jedan od najvećih drvnih kombinata ne samo u Crnoj Gori nego i u regionu. Sredstva ćemo iskoristi za završetak jedne fabrike koja je već četiri godine čekala na izlazak njenog proizvoda na međunarodno tržište. Kompanija je već spremna da od maja izvozi na tržište UAE koje je jako rigorozno i zahtjevno”, konstatovao je on.\nMinistarstvo je krajem avgusta ove godine, u saradnji sa Razvojnim fondom Abu Dabija i crnogorskim Investiciono razvojnim fondom (IRF), objavilo javni poziv za kreditiranje razvojnih projekata u poljoprivredi, vrijedan 50 miliona dolara. Uz podršku IRF-a i Razvojnog fonda Abu Dabija, pokrenulo je projekat pod nazivom Podrška Abu Dabija razvoju poljoprivrede Crne Gore (ADMAS), čiji je cilj povećanje standarda proizvodnje i prerade, jačanje konkurentnosti i doprinos održivoj upotrebi prirodnih resursa i poboljšanju životnog standarda u ruralnim oblastima.\nOznake Abu Dabi Breaking Goranović i Vektra Jakić krediti mesopromet Ministar poljoprivrede i ruralnog razvoja Petar Ivanović predstavnici četiri crnogorske kompanije Milkraft ugovore o dugoročnom kreditiranju razvojnih projekata u oblasti poljoprivrede\nUber će se naručivati preko Fejsbuka


Akademiji Bambi zlato i dve bronze na finalnim turnirima Mini maxi lige\nZavršena je 15. sezona Mini Maksi fudbalske lige, u kojoj je Akademija Bambi imala mnogo razloga za slavlje.\nPrvak Srbije je generacija Akademije Bambi 2007, treće mesto su osvojile generacija 2004. i 2006., a generacija 2005. je dobila nagradu za fer-plej ekipu.\nPRVACI SRBIJE U MINI MAKSI LIGI\nAkademija Bambi je najbolja u Srbiji, u generaciji igrača rođenih 2007. godine.\nŠampioni Srbije sa trenerom Davorom Bašićem\nU finalnom trijagonalu u Kruševcu savladali su Kiker (Kraljevo) posle boljeg izvođenja penala (2:2) i Meridianu (Novi Sad) 2:0.\nAkademiju Bambi u Kruševcu su predstavljali: Đorđe Kojić, Stefan Maksimović, Andrej Marinković, Andrej Popov, Ivan Čupić, Mihajlo Mijatov, Nikola Knežević, Nikola Titin, Petar Kaurić, Vojislav Ivanović, Lazar Kozlovački, Novak Knežević i trener Davor Bašić.\nGENERACIJA 2006. TREĆA U SRBIJI\nAkademija Bambi je osvojila treće mesto na finalnom turniru Mini maxi lige Srbije, u generaciji igrača rođenih 2006. godine.\nGeneracija Akademije Bambi 2006 sa trenerom Draganom Vukovićem\nU grupi su osvojili prvo mesto savladavši Adu (Beograd) 7:2 i Apolon (Kraljevo) 3:2, a u borbi za medalje bolji su bili Meridiana (Novi Sad) 3:4 i Apolon 04 (Kragujevac) 3:4.\nAKADEMIJA BAMBI 2004. TREĆA U SRBIJI\nNa finalnom turniru Mini Maksi lige za prvaka Srbije Akademija Bambi je osvojila treće mesto u generaciji igrača rođenih 2004. godine.\nGeneracija Bambi 2004\nU grupi su osvojili prvo mesto savladavši Dušanovac 011 6:2 i OFK Šabac 3:0, a u borbi za medalje bolji su bili od ekipe Bečkerek 023 2:4 i Duel Juniors (Kruševac ) 2:3.\nGENERACIJA 2005 DOBILA NAGRADU ZA FER – PLEJ\nGeneracija 2005 sa trenerom Jovanom Blažićem\nAkademija Bambi 2005 je učestvovala na finalnom turniru u Kruševcu. Dečaci koji su osvojili titulu šampiona Vojvodine, nisu uspeli da se popnu na šampionsko postolje na finalnom turniru Mini maxi lige za šampiona Srbije, ali su sve zadivili pristupom igri i poštovanjem protivnika, za šta su nagrađeni peharom za fer – plej.\nGeneracija 2008 sa trenerom Dušanom Tanasićem (levo) i trenerom golmana Goranom Gavrilovićem\nGeneracija 2008 je učestvovala na finalnom turniru Mini maxi lige za šampiona Srbije, koji je održan u Smederevskoj Palanci. I ovi dečaci su na finalni turnir Srbije otišli kao aktuelni šampioni Vojvodine, ali je nedostajalo malo sreće da osvoje jednu od medalja.\n– Pre svega, zadovoljan sam kako je protekao kvalifikacioni deo Mini maxi lige u našem gradu, gde su učestvovale 42 ekipe sa preko 500 dečaka i devojčica, što je izuzetno bitna stvar za razvoj bazičnog fudbala u Zrenjaninu. Što se tiče rezultata koji je postigla Akademija Bambi i tu pogotovo mogu biti zadovoljan, ali i ponosan na sve naše ekipe. U svih 5 kategorija smo regionalni prvaci Vojvodine i samim tim izborili smo sa svih 5 generacija plasman na državna prvenstva – kaže direktor Akademije Bambi, Darko Tošić.\nU 15 godina dugoj istoriji Mini maxi lige nikada se nije dogodilo da jedna ekipa postane šampion Vojvodine u svih 5 uzrasnih kategorija.\n– Na finalu Mini maxi lige za prvaka Srbije, krajnji bilans Akademije Bambi su dve bronzane medalje u kategorijama 2004 i 2006, u kategorijama 2008 i 2005 na finalnom turniru takmičenje smo završili posle grupne faze i ostali bez medalje, a na kraju. u poslednjem danu takmičenja, u kategoriji 2007, kao šlag na tortu za završetak jedne od najuspešnijih sezona našeg kluba došla je i zlatna medalja! Sve u svemu, sezona koju će, pre svega igrači, ali i mi treneri veoma dugo pamtiti – zaključio je Tošić.\nTagovi Akademija BambibambiDarko TošićfudbalMini maxi ligaskola fudbala\nKoncert zrenjaninske filharmonije – Mozartu u čast\nMuzičko dramska smotra zrenjaninskih vrtića (VIDEO)


Opširnije...\tObilježena Krsna slava i Dan željezničara Republike Srpske\nŽeljeznice Republike Srpske su obilježavanje Krsne slave Svetog Vasilija Ostroškog i Dana željezničara uveličale puštanjem u probni rad novog informacionog sistema koji će doprinijeti efikasnosti i efektivnosti ali i jačanju bezbjednosti željezničkog saobraćaja. Radi se o pilot projektu pod nazivom „Optimus plus“ koji će služiti za planiranje i praćenje realizacije željezničkog saobraćaja, kao i za komunikaciju između lokomotive i dispečerskog centra.\nOpširnije...\tČestitke generalnog direktora za predstojeće praznike\nSvim radnicima Željeznica Republike Srpske čestitam 1. maj, Međunarodni praznik rada, uvjeren da zajedno možemo postići i bolje rezultate. Zato je neophodno da se okrenemo osnovnim vrijednostima koje će doprinijeti oporavku i napretku našeg preduzeća, time i položaja radnika. Pošteni rad i zalaganje, lojalnost i nastojanje da se doprinese tom cilju, trebali bi nam biti vodilje u daljem radu.\nOpširnije...\tDa se čuje glas Željeznica Srpske\nGlas o velikim prednostima željezničkog prevoza i jasno definisana uloga željeznice u ovom momentu se ne čuje dovoljno na mjestima gdje se donose ključne ekonomske i političke odluke o transportu i željeznici u cjelini. Opširnije...\tJoš članaka...\nGeneralni direktor sa mladim inžinjerima\nPočetak«12345678910»Kraj\tStrana 6 od 22\tPoslednje vijesti\tOtkriveni kradljivci imovine...\nWritten on 13 decembar 2013 by media\nPolicija Centra javne bezbjednosti Doboj (CJB) 12. decembra identifikovala je dvije osobe protiv kojih je Okružnom tužilaštvu Doboj podnesen...\nNovi red vožnje od 15....


Sledeće godine u planu otvaranje još dva nova međunarodna putnička pristaništa na Dunavu | Turistički žurnal\n– Studijom je zaokružen pravni okvir, budući da se definisanjem mreže marina, odnosno određivanjem potencijalnih lokacija za dalju tehničku razradu, stvaraju uslovi za investiranje u ovu oblast. Kroz Studiju su predloženi primeri savremenih, dobro opremljenih i uređenih marina, koji bi privukli investitore i zaljubljenike u nautički turizam, iz naše zemlje kao i iz Evrope – navode iz AUL za naš portal.\n– Na taj način, podstakli bi se novi infrastrukturni projekti, koji podrazumevaju izgradnju, opremanje i otvaranje marina. Izgradnjom i otvaranjem novih međunarodnih putničkih pristaništa i marina razviće se ukupna ponuda i prihodi lokalnih samourava, povećaće se vidljivost nautičkih potencijala Srbije, a domaćim i inostranim turistima približiće se kulturne znamenitosti i prirodne lepote naše zemlje – smatraju u Agenciji.\nNautički potencijali Srbije ogledaju se u mreži rečnih tokova od skoro 1.600 km dužine i dve međunarodne reke koje protiču kroz našu zemlju – Dunav i Sava. Gradovi i tvrđave koji se nalaze na obalama ovih reka, bogata rimska zaostavština – rimski limes i druge znamenitosti mogu privući poklonike kruzinga da Srbiju obiđu sa vode.\n– U Srbiji je trenutno otvoreno šest međunarodnih putničkih pristaništa: Beograd, Novi Sad, Donji Milanovac, Golubac, Kladovo i Smederevo. Plan Agencije je da u narednom periodu početkom nautičke sezone 2022. otvori još dva nova međunarodna putnička pristaništa na Dunavu, i to u Kostolcu i Zemunu – kažu u AUL.\nPutnički saobraćaj je u Srbiji do pandemije beležio stalan rast, pa je tako 2019. godine zabeleženo 1542 pristajanja i 208.797 ukrcanih i iskrcanih putnika. Nakon prošlogodišnje obustave krstarenja zbog pandemije, nautička sezona 2021. godine pokazuje znake poboljšanja – do 1. novembra evidentirano je 503 pristajanja i 40.000 ukrcanih i iskrcanih putnika.


Jeftini letovi iz Šri Lanke do Palaua - Avio karte Šri Lanka Palau - eSky.rs\nAvio karte iz Šri Lanke do Palaua\nPretražite letove iz Šri Lanke do Palaua\nProverite najbolje prilike za letove iz Šri Lanke do Palaua\n✔ Postoje li posebne ponude za letove iz Šri Lanke do Palaua na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Palaua?\n✔ Ako rezervišem let iz Šri Lanke do Palaua, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Palaua?\nBudite sigurni, da na eSky.rs ponuda letova iz Šri Lanke do Palaua uključuje ne samo niskotarifne avio-kompanije, već i one koje su specijalizovane za visoki standard.


Prvi rast Belexa u poslednjih mesec dana | Kamatica\nPočetna > berza > Prvi rast Belexa u poslednjih mesec dana\nPrvi rast Belexa u poslednjih mesec dana\nTekst objavljen: 01.07.2019 15:15\nDomaće tržište akcija poraslo je protekle sedmice 1,6 odsto, mereno indeksom Belex15, što je prvi nedeljni rast još od kraja maja\nUkupan promet u trgovanju iznosio je 5,7 milijardi dinara (48,1 milion evra), čemu su doprinele i velike blok transakcije akcijama Komercijalne banke (KMBN).\nBečejski Sojaprotein (SJPT) bio je najprometnija akcija u redovnom trgovanju sa realizacijom od 447,4 miliona dinara, na ceni od 180 dinara. Ukupno je isprometovano 18 odsto od ukupnog broja akcija, u јednom od poslednjih koraka u krajnjoj konsolidaciji vlasništva u ovoj kompaniji.\nAkcije Komercijalne banke bile su najveći dobitnik sa skokom od 11,4 odsto na 2.950 dinara. U blok trgovanju, Republika Srbije je otkupila akcije DEG-a i Swedfund-a na ceni od 4.447 dinara što je deo put opcije iz ugovora o dokapitalizaciji banke davne 2006. godine. Istovremeno, domaći mediji špekulišu da će nekoliko banaka sa domaćeg tržišta učestvovati na tenderu, a među njima i Direktna banka.\nNaftna industrija Srbije (NIIS) blago se spustila na 685 dinara uz promet od 9,4 miliona dinara. Skupština akcionara ove kompanije potvrdila je dividendu od nepunih 40 dinara po akciji, što je 6,2 odsto niže u odnosu na 2018. godinu. Metalac (MTLC) je zabeležio promet od 2,2 miliona dinara, na nivou od 2.000 dinara, što je već duže vreme ustaljena cena na ovoj hartiji. Ova akcija je skoro nepromenjena u tekućoj godini, dok je lani pala 4,5 odsto.\nJedinstvo Sevojno (JESV) je nastavilo blagi uzlazni trend, stigavši do nivoa od 5.500 dinara. Skupština akcionara ove kompanije odobrila je 40 odsto veću dividendu u odnosu na lani u iznosu od 411,76 dinara po akciji.


Ovo je prvi put da je Nikolić iskoristio pravo da zakon vrati „na popravni“.\n„Za predsednika je sporno to što po Zakonu, pravo na kupovinu državnih vila i stanova imaju samo njihovi zakupci. Zato svoju odluku obrazlaže time da bi donošenjem Zakona bio povređen Ustav, koji u članu 84 predviđa da svi imaju jednak položaj na tržištu“, piše list. Dodaje se i da je za predsednika sporno i to što se u javnosti više od godinu znalo da je takav zakon u pripremi, pa su se zaključivali ugovori o zakupu za nekretnine, koju se sada predmet prodaje. Zakonom je predviđeno da pravo na kupovinu imaju korisnici i zakupci, koji su ugovore potpisali pre 1. januara ove godine. Predlagač zakona je Ministarstvo finansija.\n„Zakon će se naći na prvoj sledećoj sednici Skupštine na ponovnom izglasavanju. Ako se skupština negativno izjasni, onda vlada mora da da nov predlog. Kako saznajemo to bi moglo da bude oko 20. avgusta“, prenose štampani mediji pozivajući se na saznanja iz poslaničkog kluba SNS u skupštini.


Predviđen rok od mjesec dana za pripremu odgovora\nSastanak sa državnim službenicima zaduženim za popunjavanje „Upitnika „EU\nKoordinator za evropske integracije ispred BPK Goražde i član Komisije za evropske integracije na nivou BiH Emir Sijerčić upriličio je danas sastanak sa državnim službenicima zaduženim za koordinaciju pripreme odgovora na „Upitnik“ EU ispred našeg kantona. Sastanak je održan s ciljem analize identificiranih pitanja iz Upitnika po poglavljima koja su državni službenici dobili na seminaru za državne službenike koji je održan u organizacji Direkcije za evropske integracije u Sarajevu u periodu od 13-23.12.2016.godine.\n„Pitanja su podijeljena u 33 poglavlja i gotovo da nema oblasti života koja nije obuhvaćena, od onog što se dešava u kantonu i jednoj državi. Imamo širok spektar pitanja iz svih oblasti i nadležnosti svih ministarstava i ja očekujem da ćemo mi u zadatom roku uspjeti da odgovorimo na ta pitanja. U ovaj tim direktno je uključeno deset ljudi, međutim koncept je da su to praktično koordinatori unutar ministarstava, odnosno oblasti za koje odgovaraju. Oni imaju nadležnosti da uključe sve državne službenike u okviru svog ministarstva koji mogu biti kompetentni i dati odgovor. Poznato je da svako naše ministarstvu u sebi sublimira najmanje pet ministarstava, tako da će svi ti ljudi iz pet sektora, naprimjer iz Ministarstva za privredu, morati biti uključeni u odgovaranje, jer su takva i pitanja“-riječi su Emira Sijerčića.\nDržavni službenici zaduženi su da do 25.januara pripreme odgovore, koji će biti najprije proslijeđeni prema koordinatoru i Vladi BPK Goražde, koja će u konačnici verificirati te odgovore i tek onda poslati prema državnoj agenciji koja priprema odgovore za BiH. Proces bi trebao biti završen do 28. januara, a poslije je planiran rok od šest mjeseci da se ti odgovori prevedu i eventualno dostavi povratna informacija prema kantonu za dopunu određenih odgovora ili eventualnu korekciju.


Pronađena su skrivena imena - Excel\nPronađena su skrivena imena\nNadzor dokumenta pronađen je skrivena imena u radnoj svesci. Ova imena mogu da skladište skrivene informacije o scenarijima za Solver. Na primer, kada koristite programski dodatak Solver da biste pokrenuli scenario, može da skladišti informacije o parametrima i drugim osetljivim podacima kao skrivena imena u radnoj svesci.\nVažno: Microsoft pruža primere programiranja samo na ilustraciji, bez izričenja ili podrazumevanih garancija. To obuhvata, ali nije ograničeno, na podrazumevane garancije o pristupačnosti prodaje ili prikladnosti za određenu namenu. Ovaj članak pretpostavlja da ste upoznati sa programskim jezikom koji se demonstrira i sa alatki koje se koriste za kreiranje i otklanjanju grešaka. Inženjeri Microsoft podrške mogu da objasne funkcionalnost određene procedure, ali oni neće menjati ove primere da bi obezbedili dodatnu funkcionalnost ili da bi napravili procedure za ispunjavanje određenih zahteva.\nUradite sledeće makroe da biste uklonili skrivena imena. Makro prikazuje okvir za poruku koji navodi tri stavke: (1) da li je definisano ime vidljivo ili skriveno, (2) definisano ime i (3) na koje se to ime odnosi (referenca ćelije radne sveske). Možete da odaberete da ili ne da biste izbrisali ili zadržali svako definisano ime.\nNapomena: Ako koristite ovaj makro da biste uklonili skrivena imena, programski dodaci (kao što je Solver) ili makroi možda neće funkcionisati na očekivani način i mogu izgubiti skrivene podatke povezane sa njima. Ovaj makro takođe utiče na bilo koje definisano ime koje je skriveno, ne samo one koje je dodao Rešavač.\nOprez: Ako imena listova sadrže razmake, možda ćete dobiti grešku kada pokušate da izbrišete definisano ime.


KREDITI ZA DOMAĆI SOFTVER NAMENJENI PREDUZEĆIMA I PREDUZETNICIMA.\nVlada Srbije usvojila je dopunski program subvencionisanih dinarskih potrošačkih kredita za kupovinu i primenu softvera domaće proizvodnje. Vlada je donela odluku da proširi paket mera za pomoć domaćoj privredi. U antikrizni paket uključene su i mere kojima se pruža podrška za prizvodnju i kupovinu domaćih softvera. Paket mera predstavili su ministar ekonomije Mlađan Dinkić i ministarka za telkomunikacije Jasna Matić u preduzeću "PStech".\nPaket mera podrazumeva davanje dinarskih kredita privatnim licima i preduzetncima na tri godine sa povoljnijom kamatnom stopom, objasnio je ministar Dinkić. To su kreditit koja mogu koristiti domaća preduzeća i preduzetnici da kupuju proizvode naše domaće pameti, naših domaćih softverskih kompanija i ono što je jako važno, godinu dana je period poečka, a rok otplate je tri godine, kamata je fiksna, dinarska, sedam i po posto godišnje, što znači da sva preduzaća koja su želela da nabave softver sada mogu da to učine od domaćih kompanija, kazao je on.\nMinistarka telekomunikacija Jasna Matić smatra da će odluka Vlade biti dodatni podsticaj domaćoj privredi. “Zbog toga je ovo bitan korak za unapređene konkurentnosti naše privrede i odnosi se na digitalnu ekonomiju koja je jedan od sedam prioriteta Evropske unije”, navela je ona. U kompaniji “PStech” radi više od 100 softverskih inženjera koji su angažovani na razvoju softvera za američko trzište.Direktorka preduzeća Branka Radovanović rekla je da se merama Vlade ne samo povećava izvozna šansa već i konkurentnost srpskih preduzeća na tržištu. Zato smatramo ove mere mogu da pomognu firmama da uvedu nove informacione tehnologije, a nama kao proizvođačima da svoje znanje i iskustvo koje smo dokazali na informacionom tržištu konačno plaisramo i na sprskom trzištu, očekuje ona.


Selaković: Ponosan sam koliko se u bratskom Maroku cene ugled i reč Srbije | Ministarstvo spoljnih poslova\nSelaković: Ponosan sam koliko se u bratskom Maroku cene ugled i reč Srbije\nMinistar spoljnih poslova Republike Srbije Nikola Selaković izjavio je danas, sumirajući posetu Rabatu, da je Maroko prijateljska država Srbiji, da se bratska saradnja sa tom zemljom nastavlja i da će biti još više unapređena.\nUkazujući da će se naredne godine proslaviti 65 godina diplomatskih odnosa dve države, šef srpske diplomatije istakao je da će sledeća godina u Srbiji biti godina Maroka, a i u Maroku godina Srbije.\n„Nadam se da ćemo vrlo brzo biti u prilici da ugostimo zvaničnike prijateljskog Maroka u Srbiji. Veoma je mnogo sličnosti između naše dve države, na prvom mestu po tome da živimo u složenim regionima, kako vodimo svoju spoljnu politiku, koji su našu odnosi sa velikim silama u svetu, sa EU svakako, ali i sličnosti u običnom životu“, rekao je ministar i dodao da je bio ponosan kada je čuo mnogo toga pozitivnog od strane zvaničnika Kraljevine Maroko o načinu na koji predsednik Vučić vodi Srbiju.\n„Maroko je zaista prijateljska država Republici Srbiji, država u ozbiljnom razvoju i zamahu. Ponosan sam što sam ovde predstavljao našu otadžbinu, ponosan na ono što mogu da čujem o Srbiji, ponosan na to koliko se ugled i reč Srbije cene“, naglasio je ministar.\nSelaković je rekao i da je tokom zvanične posete razgovarao sa predsednikom Vlade Kraljevine Maroko, sa predsednikom Donjeg doma parlamenta, kao i da je imao izuzetno plodotvorne razgovore sa svojim marokanskim kolegom Naserom Bouritom, koji je, kako je naglasio ministar, pravi prijatelj naše države zbog podrške koju nesebično i na svakom mestu u svim međunarodnim forumima i organizacijama pruža Srbiji po pitanju očuvanja njenog teritorijalnog integriteta i suvereniteta i nastojanja naše zemlje da pitanje KiM rešava na pravi način, u skladu sa njenim interesima i ustaljenim pravilima međunarodnog prava.\nŠef srpske diplomatije posebno je istakao razgovore o unapređenju saradnje i prenošenju dobrog duha na političkom polju na sva druga polja saradnje, na prvom mestu na privrednu saradnju i ukazao da je bilo reči o pripremi trećeg Mešovitog komiteta za ekonomsku i trgovinsku saradnju između Srbije i Maroka, za koji veruje da će se održati tokom leta.\nTakođe, ministar očekuje i da se unapredi saradnja dve države na polju visokog obrazovanja, kulture i naučno- istraživačkog rada.\nOsvrćući se na sastanak sa gradonačelnikom Rabata, ministar je istakao da je razgovarao o saradnji dve prestonice, poređenju sličnosti dva glavna grada, koja se, kako ocenjuje, ubrzanom dinamikom razvijaju poslednjih nekoliko godina.\n„Imao sam priliku da posetim dva lokaliteta na kojima emiraćanska kompanija 'Igl Hils' i gospodin Alabar, kao i u Beogradu, ovde grade dva izuzetna dva stambeno-poslovna kompleksa, da čujem mnogo komplimenata i pohvala na račun i Srbije i našeg glavnog grada kada je u pitanju borba protiv pandemije Kovida-19 i kada je u pitanju naš ekonomski razvoj i unapređenje srpske ekonomije“, rekao je ministar.\nSelaković je naglasio da će saradnja dve bratske prijateljske zemlje nastaviti, uveren da će u narednom periodu dobiti novu dimenziju.


Širom grada na više od 40 lokacija - deo programa besplatan: Počela prodaja ulaznica za Doček 7527.\nPočela je prodaja karata za koncerte koji će se odvijati 13. januara\nu sklopu Dočeka 7527. a koji će biti realizovani u večernjim satima, isključivo u zatvorenim prostorima, širom grada na više od 40 lokacija.\nDeo programa za Doček biće besplatan i otvoren za sve posetioce, dok je za ostale događaje u prodajnoj mreži Gigs Tiks dostupan vrlo ograničen broj ulaznica po promotivnim cenama.\nNovi Sad će tokom jedne večeri ugostiti evropska imena raznolikih muzičkih pravaca, te će tako 13. januara klasična i duhovna muzika, rok, elektronska, pop, pank, rege, hip hop i „world music“ upotpuniti proslavu drugog Dočeka u gradu i opravdati epitet jedinstvenog koncepta po kojem je Novi Sad prepoznatljiv.\nBuduća Evropska prestonica kulture predstaviće najveće virtuoze violine današnjice. Roman Simonović, solista Londonske filharmonije nastupaće u Sinagogi, dok će čuveni Robi Lakatoš u Srpskom narodnom pozorištu predstaviti najznačajnije improvizacije u kojima kombinuje džez, klasičnu muziku i mađarsku romsku muziku. U najstarijem nacionalnom teatru najmlađima će premijerno biti izvedena opera za decu „Baš čelik”, prema motivima jedne od najpoznatijih srpskih bajki, a trupi „Visoko C” priključiće se i glumica Jovana Balašević.\nNa repertoaru Dočeka 7527. naći će se i ime dive moćnog glasa Lene Kovačević, miljenice domaće publike, dok će Sana Garić, talentovana umetnica sugestivnog ženskog vokala, u Kulturnom centru Novog Sada, dopreti u duše publike, noseći je u vanvremenske prostore. Scena Novosadskog pozorišta biće rezervisana za Đorđa Miljenovića (Skaj Vikler), Šamrok bar ugostiće „Nemesis“ – ženski death metal bend, dok će „Bitipatibi“ u prepoznatljivom indi maniru oduševiti publiku u Kulturnom centru Novog Sada.\nOve godine, elektronsku eksperimentalnu muziku predstavljaju Second dream: Sloxxx b2b Benjamin Fehr (Nemačka), dok će novosadskoj publici na „Back to the roots“ zabavi predstaviti velike svetske trens zvezde: lajv ektovi Etnica & Pleiadians (Italija/Španija), kao i E-mantra (Rumunija) i DJ Adept (Rusija).\nPrepoznatljive vojvođanske hitove Baneta Krstića i Garavog sokaka slušaćemo u maloj Sali Srpskog narodnog pozorišta, dok će u Mađarskom kulturnom centru „Petefi Šandor“ nastupiti legendarno „Atomsko sklonište“.\nNovim Sadom proneće se i rege ritam jer će čuveni Del Arno Bend nastupiti takođe u sklopu Doček 7527. u Studiju M. Istim povodom, publici će najlepše želje poželeti i jedan od najboljih beogradskih bendova Zemlja gruva koji će nastupiti u kulturnoj stanici Svilara.\nOvim povodom, slušaćemo i koncert duhovne horske muzike „Iznad istoka i zapada“ specifičnom po kombinaciji duhovnih tekstova i rok aranžmana, a uživaćemo i uz Sanju Ilića i Balkaniku koji će nastupiti u Pozorištu mladih. Uz Kabare Bre i njihov cirkuski performans na Spensu, i uz još mnogo umetnika koji će upotpuniti proslavu, ovo je samo deo programa koji nas 13. januara u Novom Sadu čeka na Dočeku 7527. godine.\ndžez koncert manifestacija nova godina Novi Sad praznici punk rock


"PROBLEM RIJEŠITI DIJALOGOM" Fabrici potučio da s pažnjom prate dešavanja u Beogradu - Srpskainfo\nŠef Delegacije EU u Srbiji Sem Fabrici izjavio je danas da Brisel s velikom pažnjom prati ono što se posljednja dva dana dešava u Beogradu, da su zabrinuti zbog nasilja viđenog na protestima i da ga osuđuju.\nTo što se desilo proteklih nekoliko dana je nešto što pratimo iz Brisela sa velikom pažnjom, ali i brigom, vidjeli smo ljude koju su se najprije spontano okupljali, ali nakon mirnog skupa događaj je postao nasilan i zabrinuti smo zbog onog što se desilo – rekao je Fabrici u emisiji Pravi ugao na RTV Vojvodine.\nPotrebno je, kaže da se smanje naboji i problem pokuša riješiti kroz dijalog.\nUpitan šta očekuje od razgovora Beograda i Prištine ovog vikenda on je kazao da je važno da postiji želja i potreba svih učesnika da se ponovo uspostavi dijalog .\n– Mislim da su svi posvećeni tome da sastanak prođe uspešno a znamo ša su ciljevi – rekao je on.\nUpitan da li ima razlike, odnosno da li je riječ o novom ili starom dijalogu, on je kazao da nema razlika i da su ciljevi ostali isti.\n– Neke stvari se jesu promijenle, novi ljudi su u Prištini, novo vođstvo u Briselu, ali važno je da pružimo podršku dijalogu, kako bi Beograd i Priština normalizovali odnose – rekao je Fabrici.\nVUČIĆ O PROTESTIMA "Glavni cilj je preuzimanje vlasti mimo izbora"\nO otvaranju poglavlja: Nije bilo dovoljno napretka u nekim oblastima\nUpitan o tome što proteklih šest mjeseci nije otvoreno nijedno poglavlje sa Srbijom, on je kazao da je za to potrebna saglasnost, odnosno jednoglasna odluka svih članica EU i da je konstatovano da u posljednje vrijeme nije bilo dovoljno napretka u nekim oblastima.\n– To nije prvi put, ali to ne znači da pregovori ne treba da se nastave, institucije EU dale su podršku vlastima u tome da nastave sa reformama – rekao je Fabrici.\nGovoreći o pomoći EU Srbiji u borbi sa Covidom 19 on je rekao da je cilj bio da se iskaže solidarnost i pomogne građanima i zdravstvenom sistemu.\nPodsjetio je da je EU finansira i projekte u oblasti turizma i dodao da Srbija ima velikog potencijala u toj oblasti.\nPolitika BeogradEUprotestiSem Fabrici